Posađena stabla sibirskog bresta na Adi Huji - Dan u Beogradu\nNaslovna » BG servis » Posađena stabla sibirskog bresta na Adi Huji\nNeko drugi 28. mart 2012. BG servis Postavite komentar\nČlanovi navijačke grupe „Plava unija“ posadili su danas (28. mart) na Adi Huji 20 sadnica sibirskog bresta, od planiranih 100, kao trajan poklon Beogradu povodom stogodišnjice postojanja kluba OFK Beograd. Promociji akcije „100 sadnica za 100 godina“ pridružio se i gradski sekretar za zaštitu životne sredine Goran Trivan.\n– Impresionirani smo činjenicom da su navijači jednog fudbalskog kluba prepoznali potrebu za zaštitom životne sredine i da Beograd bude lepši i uređeniji, budući da se za te mlade ljude uglavnom vezuju sasvim drugačije asocijacije. Ovo je istovremeno i poziv drugim klubovima, sportskim udruženjima i navijačima da ubuduće organizuju slične akcije koje su u interesu svih građana – istakao je Trivan i napomenuo da je grad Beograd prethodnih godina obavio opsežna istraživanja na Adi Huji, koja ima potencijala da postane sportsko-reakreativna oaza u ovom delu grada.\nPo rečima Mirjane Tomić iz Udruženje građana „Kula“, akcija je deo projekta „Plava unija za zeleni Beograd“ koji se bavi promovisanjem ekologije i zdravog života, kao i podizanjem ekološke svesti kod svih ljudi koji gledaju utakmice na sportskim stadionima.\n– Posebnost ovog projekta jeste da se pozitivnim, ekološkim akcijama i vršnjačkom edukacijom prvi put bavi jedna grupa navijača. Navijači grupe „Plava unija“ učestvovali su u sličnim akcijama, uredili su okolinu stadiona, ofarbali neprimerene grafite i nadamo se da će ova akcija motivisati i druge navijačke grupe da ljubav prema klubu iskazuju na drugačiji način – napomenula je Tomićeva.\nAkciji mogu da se priključe svi građani koji će svoj doprinos dati kupovinom sadnica za sledeću sadnju. Cena jedne sadnice je 2.500 dinara, a uz drvored će biti postavljena tabla sa imenima firmi, udruženja i pojedinaca koji su pomogli akciju. (Beoinfo)\nTagoviada huja bg servis\nPrethodni Atletska trka oko Savskog jezera „Ada i zdravlje“\nSledeći Dvorana Doma sindikata – repertoar od 29. marta do 4. aprila


SAM :: Aktivnosti :: SAMPLE u poseti YES Slovenije\nNaslovna :: SAMPLE :: Aktivnosti :: SAMPLE u poseti YES Slovenije\nSAMPLE u poseti YES Slovenije\nDelegacija SAMPLE-a koju su činili Miloš Ješić, koordinator za međunarodnu saradnju i Boban Romić član sekcije za međunarodnu saradnju posetili su partersku organizaciju YES Slovenija 5. i 6. decembra 2013. godine.\nTom prilikom razmenjena su iskustva o dosadašnjoj saradnji, dogovorene posete mladih preduzetnika Srbiji i predočena iskustva došadasnje saradnje privrednika Slovenije i Srbije. U večernjim satim delegacija SAMPLE-a je prisustvovala promociji novih YES članova za 2014. godinu u Merkur klubu Ljubljana.\nDogovorena je dalja saradnja koja će se bazirati na omogucavanju lakšeg prisustva i osvajanja tržista Slovenije i Srbije. Dogovoreno je da se dalje nastave međusobni napori u cilju regionalnog povezivanja kompanija ka trećim tržištima i ozbiljnijeg prisustva na njima.\nOvim putem se zahvaljujemo kompanijama M2Communications, Travel Butique i JAFFA na podršci u organizaciji puta.


TotalCar.rs » VW bi mogao da povuče 1,1 milion vozila u Nemačkoj\nFederalne saobraćajne vlasti u Nemačkoj su dale Volkswagenu odobrenje za povlačenje dodatnih 1,1 milion vozila u vezi sa spornim EA189 2,0-litarskim TDI motorom. Modeli pogođeni problemom su VW Tiguan, Caddy, Audi A4, A5, A6 i Q5, i oni bi uskoro mogli da se nađu u servisima na popravci.\nVW će vlasnicima poslati pismo obaveštenja o terminu. Nemački proizvođač će izvesti popravke u fazama, tako da neki vlasnici neće dobiti obaveštenje odmah. Unapređenje softvera da bi se ispravio „poništavajući uređaj“ neće promeniti potrošnju, performanse ili buku, kažu odgovorni organi.\nSaobraćajne vlasti su odobrile popravku za preko 2,5 miliona vozila do sada. Prošle nedelje, odobrena je popravka za preko 800.000 primeraka Passata, CC-.a i Eosa sa EA189 2.0 TDI jedinicom. Do sada, VW-ov opoziv ide prilično sporo. Primera radi, kompanija je rešila problem na samo 50.000 vozila do početka juna, a 8,5 miliona čeka na novi softver. Kašnjenje delimično može da se pripiše i tome što kompanija mora da čeka saobraćajne vlasti da odobre softver za svaki model.\nDok je u Evropi počelo nešto da se dešava, Amerikanci još nemaju rešenje. Finalni dogovor između VW-a i SAD bi trebalo da bude finalizovan do kraja jula.\n“Hjundaiju i40” – nagrada za konstrukciju karoserije\nToyota u Tokiju predstavlja svoj ultra-kompaktni BEV


Han o "ruskom bloku": Srbija MORA da približava spoljnu politiku EU | Mondo Portal\nJohanes Han o Srbiji u Evroazijskom unijom\n31. maj, 06:02\nHan o "ruskom bloku": Srbija MORA da približava spoljnu politiku EU 15 Podeli Podeli na facebook Podeli na twitter Podeli na viber Pošalji na mail\n30.08.2019. / 11:47 13:45\nHan o "ruskom bloku": Srbija MORA da približava spoljnu politiku EU\nIzvor MONDO/Tanjug 30.08.2019. / 11:47 13:45\nJohanes Han kaže da Srbija potpisuje sporazum o slobodnoj trgovini sa Evroazijskom unijom u okviru mogućnosti koje ima, ali da postepeno mora da usaglašava svoju spoljnu politiku sa EU. Dačić: Pa nećemo tako brzo u EU\nEvropski komesar za susedsku politiku i proširenje je, dolazeći na sastanak sa predstavnicima zemalja Zapadnog Balkana u Helsinikiju, na pitanje austrijskog javnog servisa ORF da prokomentariše "nameru Srbije da se priključi proruskom bloku", odgovorio:\nMAKRON NAREDIO: Bavite se više Srbijom, da se ne bave Rusi i Turci\n"Ne priključuju se ničemu, već zaključuju sporazum u okviru mogućnosti koje imaju".\n"Međutim, odlučujuće je da se Srbija u spoljnoj politici postepeno mora približiti EU",dodao je Han.\nNa pitanje koji bi resor mogao dobiti u novom sazivu Evropske komisije, Han je rekao da bi želeo da dobije resor gde bi mogao da radi na oblikovanju EU.\n"Mislim da će to biti moguće", uveren je Han, dodajući da je imao razgovore sa predsednicom Evropske komisije Ursulom fon der Lejen.\nDAČIĆ: NIJE NAM BAŠ ČLANSTVO U EU "IZA ĆOŠKA"...\nO ovoj temi govorio je i ministar spoljnih poslova Srbije Ivica Dačić koji tvrdi da Srbija ima pravo da potpisuje sporazume o slobodnoj trgovini do članstva u EU, koje nije tu "iza ćoška" i o kojem se ne može govoriti kao izvesnoj skorijoj budućnosti.\n"Ali to je kada budemo ušli u EU. To nije iza ćoška. Ne govorimo o tome kao izvesnoj i skorijoj budućnosti“, podvukao je Dačić i poručio da je nepristojno da sada neko napada Srbiju što radi u svom interesu.\njohanes han EU srbija Rusija\nEvo samo sto nismo haha,sto bi reko Dacic\n30.08.2019. / 21:34\nTako treba,bravo za nas!\n30.08.2019. / 20:25\nPovucite priznanje KiM, pa ćemo uzeti vaš zahtev u razmatranje.


Organizacija Svetski omladinski talas odlučila je da otvori naknadne prijave za učešće na 12. Međunarodnoj studentskoj nedelji u Beogradu 2018 (ISWiB- International Student Week in Belgrade), festivalu edukativnog i zabavnog karaktera koji će se održati od 15. do 23. jula u glavnom gradu Srbije pod nazivom ,,Preuzmi inicijativu“.\nSvake godine, ISWiB okupi oko 200 studenata iz skoro 50 zemalja sveta i predstavlja najveći studentski festival tog tipa u jugoistočnoj Evropi. Tokom osam dana ovogodišnjeg festivala učesnici će imati priliku da učestvuju u raznim programima kao što su debate, Sajam država, Parada zastava, ali i u radionicama koje predstavljaju ključan element festivala i koje se iz godine u godinu bave popularnim svetskim temama i problemima. Podelite svoje ideje i stavove sa kolegama iz Indonezije, Norveške, Meksika, Litvanije, Rusije, Urugvaja, ali i regiona, u okruženju bez predrasuda, nasilja, ksenofobije i govora mržnje. Stupite u kontakt sa izvanrednim stručnjacima iz različitih oblasti i iskoristite stečeno iskustvo za unapređenje svog okruženja ili pokretanje sopstvenog projekta!\nkorak: Skajp intervju na engelskom jeziku


Vučić: Imaćemo ceo lanac u proizvodnji električnih vozila, nema ništa od "Jadra"\nVučić: Imaćemo ceo lanac u proizvodnji električnih vozila, nema ništa od „Jadra“\nBiznis Autor:FoNet, Beta12. maj. 202211:10 > 11:4336 komentara\nPredsednik Srbije Aleksandar Vučić izjavio je otvarajući Sajam automobila u Beogradu da je ponosan na Srbiju, Beograd i na taj sajam, budući da je to prva manifestacija te vrste nakon dve godine pauze. Vučić je izrazio očekivanje da će Srbija napraviti ceo lanac za proizvodnju električnih automobila, ali je kazao i da za sada nema ništa od realizacije projekta "Jadar" kojim je bilo planirano otvaranje rudnika litijuma, jednog od ključnih sastojaka u baterijama vozila na električni pogon.\nVučić je na Sajmu podsetio da će grupacija Stelantis u Kragujevcu proizvoditi jedan od najmodernijih gradskih električnih automobila na svetu.\nIstakao je da veruje da će Srbija uspeti da napravi „ceo lanac u proizvodnji eletričnih automobila“ i zaključio da je uveren da je budućnost auto-industije u Srbiji „svetla“.\nNajveća promena u istoriji Srbije\n"Pregovaramo sa dva globalna proizvođača automobila da otvore fabriku u Srbiji. Ako uspemo da dovedemo bar jednog to će biti najveća promena u istoriji Srbije koja će promeniti sliku zemlje", rekao je Vučić.\nNa pitanje novinara da li je odluka o obustavljanu projekta "Jadar" bila pogrešna, s obzirom na to da je na sajmu prikazan velik broj električnih automobila koji koriste litijumske baterije, rekao da "za sada nema ništa od projekta 'Jadar'".\n"Svaki put kada o tome kažem jednu reč oni kažu 'aha Srbija se sprema da prevari nekoga'", rekao je Vučić.\nDodao je da se "niko ne sprema da prevari nekoga, ali da ne treba da mu oduzimaju pravio da misli i ima mozak".\nVučić je rekao da je nekada u lozničkom kraju bilo 25.000 ljudi, a danas 6.000, najviše 7.000, pa će da ih pita "koliko će da ih ostane za godinu, dve ili tri".\nNa Sajmu premijerno prikazano oko 50 vozila\nSajam automobila trajaće do 15. maja, a prisutno je 210 izlagača, zastupnika tridesetak automobilskih marki, sa oko 50 premijerno prikazanih vozila među kojima je najveći broj na električni i hibridni pogon.\nOrganizatori sajma su istakli da je ovo prva ovakva manifestacija u Evropi posle dvogodišnje puaze usled pandemije korona virusa.\nOsim predsednika Vučića, otvaranju Sajma automobila prisustvovali su i ministarka privrede Anđelka Atanasković, ministar saobraćaja, građevinarstva i infrastrukture Tomislav Momirović i predsednik Izvršnog odbora DDOR osiguranja Frančesko Maši.\nParalelno sa DDOR BG ECO CAR SHOW 07 u Hali 14 je i salon motocikala, kvadova i sličnih vozila "Motopashion".\nAleksandar Vučićelektrična vozilaelektrični automobiliSajam automobilaStelantis


Beta 19. februara 2021. 16:05\nZastrašivanje i osudjujuće presude novinarima u Belorusiji je „neprihvatljivo“ i „mora prestati“, izjavio je danas portparol šefa evropske diplomatije Žozepa Borela (Josep Borrell) povodom novog sudjenja novinarima u Minsku.\n„Svedoci smo kontinuiranog zastrašivanja koje je eskaliralo ove nedelje, ne samo presudama (dvema novinarkama) Katerini i Dariji, već i pretresima kuća aktivista ili članova civilnog društva, branilaca ljudskih prava, sindikata i odredjenog broja novinara. Još jednom, to je neprihvatljivo“, rekao je portparol Peter Stano.\nEU „osudjuje sve napade na novinare“, rekao je on i pozvao vlasti da novinarima dozvole da rade svoj posao. „Katerina i Darija su u stvari osudjene zbog obavljanja svog posla, novinarskog posla“, istakao je portparol Stano.\nEU je već sankcionisala beloruskog predsednika Aleksandra Lukašenka, njegovog sina i 53 najbliža saradnika uključujući ministre i šefove policije za koje je utvrdjeno da su odgovorni za represiju na demonstracijama nakon predsedničkih izbora 9. avgusta koje je EU opisala kao „nameštene“.\nJoš jednoj novinarki Katerini Borisevič, koja radi za nezavisni sajt Tut.bi, i 37-godišnjem lekaru Artiomu Sorokinu sudi se, a preti im tri godine zatvora zbog „otkrivanja medicinskih podataka“ povodom objavljivanja članka koji je u suprotnosti sa zvaničnom verzijom o smrti demonstranta Romana Bondarenka.\nPeter Stano osudio je i dvogodišnje zatvorske kazne izrečene Dariji Čulcovoj i Katerini Bahvalovoj, novinarkama opozicionog kanala Belsat, sa sedištem u Poljskoj.


Više od dva miliona tona otpada svakog dana se baci u potoke, reke i jezera i ukoliko se trend nastavi do 2025. potrebe za svežom vodom premašiće sadašnje raspoložive resurse\nVesti 22.03.2018. - 10:52h Autor: Tanjug\nSvetski dan voda biće danas obeležen širom sveta pod sloganom "Odgovor je u prirodi", u cilju ukazivanja na povratak rešenjima koje je priroda ponudila kako bi se smanjile poplave, suše i zagađenje voda.\nIako se dugo verovalo da je voda neiscrpan resurs zbog njene obnovljivosti, kriza vode postaje svetski problem i realnost. I dok se potrebe za vodom povećavaju - zalihe se smanjuju.\nViše od dva miliona tona otpada svakog dana se baci u potoke, reke i jezera i ukoliko se trend nastavi do 2025. potrebe za svežom vodom premašiće sadašnje raspoložive resurse.\nZavod za zaštitu prirode Srbije će danas, u cilju ukazivanja javnosti na stanje i potrebu zaštite voda i vodnih pojava, učestvovati u javnoj tribini "Trenutno stanje akvatičnih ekosistema širom planete i u Srbiji" u Javnom akvatorijumu i tropikarijumu, u organizaciji Cetra za razvoj ideja.\nKako je saopštio Zavod za zaštitu prirode Srbije, tribina će biti interaktivna i realizovana kroz pitanja moderatora i učensika, a po završetku tribine biće organizovan obilazak akvatorijuma i tropikarijuma.\nStručni saradnici Zavoda učestvovaće istog dana na sastanaku na temu "Održivi turizam u Specijalnom rezervatu prirode Uvac", koji će biti održan u Domu kulture u Novoj Varoši, u organizaciji upravljača Rezervat Uvac.\nU okviru zaštite tih prirodnih resursa, neophodna je i kontrola eksploatacije mineralnih sirovina, biljnog i životinjskog sveta i njihovog korišćenja kao turističkih atrakcija.\nVodno prirodno nasleđe u Srbiji se štiti u okviru sistema zaštićenih područja već 70 godina. Na teritoriji Srbije postoji više hiljada vodotokova čija ukupna dužina iznosi 65.980 km ili prosečno 747 m/km2. Gustina rečne mreže je veoma neujednačena i iznosi od 120 m/km2 do 3.500 m/km2.\nPadavine, kao jedan od najznačajnijih faktora vodenih resursa, veoma su neravnomerno raspoređene po prostoru i vremenu. Imajući u vidu da podsticaj i količinu voda, može se konstatovati da Srbija ne raspolaže značajnim količinama sopstvenih voda, što je ubraja u siromašnija područja Evrope sa količinom od 1.840 metara kubnih domaćih voda po stanovniku godišnje.\nMeđutim, Srbija koristi još i prolazne vode Dunava i njegovih pritoka koje\nprosečno iznose 5.850 m3/s ili oko 185.000 km3 godišnje.\nOsnovni resurs za snabdevanje stanovništva i industrije vodom u Srbiji su podzemne vode koje u ukupnom vodosnabdevanju učestvuju sa preko 90 odsto. Međutim, nisu u dovoljnoj meri iskorišćene i uglavnom se neracionalno troše.\nSvetski dan vodaPrirodaVodeRekeMoraPoplaveZagađenje voda


Nova uprava rudnika u Banovićima Mirsada Kukića poslala u penziju – Radio Feral\nNova uprava rudnika u Banovićima Mirsada Kukića poslala u penziju\nLider Pokreta demokratske akcije (PDA) Mirsad Kukić kao zaposlenik Rudnika mrkog uglja u Banovićima otišao je u starosnu penziju. Ovu informaciju za Klix.ba je potvrdio vršilac dužnosti direktora banovićkog rudnika Fadil Kudumović. Odluku o penzionisanju Mirsada Kukića donijela je uprava rudnika nakon što je utvrđeno da on za to ispunjava uslove.\nKako je navedeno u odluci o prestanku ugovora o radu zbog odlaska u starosnu penziju, a koju je potpisao vršilac dužnosti direktora banovićkog rudnika Fadil Kudumović, uvidom u radnu dokumentaciju utvrđeno je da Kukić ispunjava uslove.\nNaime, 31. augusta ove godine, piše u odluci, Kukić je imao 33 godine, 11 mjeseci i sedam dana efektivnog radnog staža te šest godina, jedan mjesec i 28 dana staža osiguranja koji se računa sa uvećanim trajanjem po osnovu radnog mjesta, što ukupno iznosi 40 godina, jedan mjesec i pet dana staža osiguranja.\nKudumović nam je kazao da je Kukić sada i zvanično u penziji.\nPrema Pravilniku o radu, Kukić ima pravo na otpremninu u iznosu od najmanje šest prosječnih plaća radnika ostvarenih u prethodnom tromjesečju ili najmanje šest prosječnih plaća u Federaciji BiH, prema posljednjim objavljenim podacima Federalnog zavoda za statistiku, ako je to za njega povoljnije.\nPrilikom kreiranja odluke o penzionisanju Kukić je obnašao funkciju pomoćnika direktora za strateški razvoj radnika rudnika i istraživanje tržišta. U periodu od 1994. do 2001. godine bio je generalni direktor Rudnika mrkog uglja Banovići.\n← Opada broj novozaraženih u TK\nZmajevi utakmicu baraža na Bilinom Polju igraju pred publikom? →


Erdogan poredi Grke s nacistima\nBeta 11. marta 2020. 15:00\nTurski predsednik Redžep Tajip Erdogan danas je optužio grčke vlasti da njihovo navodno grubo ponašanje prema migrantima na grčko-turskoj granici može da se poredi sa onim što su „radili nacisti“ i rekao je da će prijaviti Grčku medjunarodnim telima.\nPoslanicima svoje vladajuće stranke Erdogan je rekao da će Turska migrantima omogućiti da idu ka EU sve dok Evropska unija ne ispuni obaveze iz medjusobnog sporazuma 2016. godine koji je pomogao zaustavljanje migrantske krize.\nHiljade migranata nagomilale su se na granici Turske s Grčkom posle objave turske vlade prošlog meseca da više neće sprečavati migrante da napuste njenu teritoriju na putu ka Zapadu.\nGrčka je rasporedila policiju za suzbijanje demonstracija i graničnu policiju da spreči prelaske migranata iz Turske, često upotrebljavajući suzavac, šok-bombe i vodene topove.\nNiz okršaja izbio je izmedju migranat i grčkih snaga.\nGrčka navodi da su turske bezbednosne snage s druge strane granice ispaljivale suzavac na grčku policiju.\nErdogan tvrdi da su četiri migranta poginula od akcija grčke policije, a da je 1.000 povredjeno.\nGrčka negira optužbe Turske o nesrazmernom delovanju prema migrantima.\n„Nema razlike izmedju onoga što su uradili nacisti i slika s granice sa Grčkom. Otvarati vatru, ispaljivati suzavac i upotrebiti vrelu vodu na nedužne ljude čiji jedini cilj je da spasu svoje živote i izgrade bolju budućnost za svoju decu je varvarstvo u pravom značenju te reči“, rekao je Erdogan.\nPo sporazumu iz 2016. EU je ponudila Turskoj do šest milijardi evra za pomoć za zbrinjavanje sirijskih izbeglica na njenoj teritoriji, ubrzani put ka prijemu u EU i unapredjenje sporazuma o Carinskoj uniji.\n„Nastavićemo sadašnju meru (otvorenih granica) na našim granicama dok se ne ispune sva naša očekivanja“, rekao je Erdogan.\nU Atini portparol grčke vlade Steljos Pecas rekao je da Erdogan stalno pokušava da podrije atmosferu, ali „mi nastavljamo da radimo naš posao što je zaštita grčkih i evropskih granica“.\n„Svima govorimo da ne smeju da pokušavaju da prodju ‘kroz prozor’ jer postoje ‘vrata’. Kogod ima prava na zaštitu može da zakuca na ta vrata i dobije zaštitu na koju ima prava po medjunarodnom zakonu, ali neće proći kroz prozor“, rekao je Pecas.\nRekao je da je ambasador Turske u Atini pozvan da mu se uloži protest jer je danas turski patrolni brod pokušao da namerno udari grčki i to u grčkim teritorijalnim vodama, kod ostrva Kosa. U sudaru je oštećen grčki brod i nije bilo povredjenih, saopštila je grčka obalska straža.\nU medjuvremenu dodatne snage stigle su sa Kipra, iz Austrije i Poljske da pomognu Grčkoj da patrolira granicu sa Turskom.\nEksplozija u Leverkuzenu: Najmanje 16 povređeno, 5 nestalo\nUrussila se zgrada u Kairu, jedna osoba stradala\nDF se privremeno vraća u Skupštinu Crne Gore\nUrušila se zgrada u Kairu, jedna osoba stradala\nSvaka zemlja EU sama odlučuje o prihvatanju sertifikata…\nEU formira dva „oka“ za izviđanje svemira


NBS SAOPŠTAVA DA KREDITNA AKTIVNOST U SRBIJI USPORAVA, ALI NIJE U PADU\nPovodom najnovijeg izveštaja međunarodnih zajmodavaca okupljenih oko "Bečke inicijative", NBS saopštava da je Srbija jedna od retkih zemalja u regionu u kojoj je tokom krize zabeleženo samo usporavanje, a ne i pad kreditne aktivnosti.\nU saopštenju je navedeno da je smanjenje finansijske izloženosti banaka iz Evropske unije prisutno u gotovo svim zemljama regiona i taj proces nije mogao da zaobiđe ni Srbiju, ali taj postupni proces ne dovodi u pitanje stabilnost domaćeg finansijskog sektora.\nNBS je precizirala da supsidijari banaka iz EU učestvuju u aktivi našeg bankarskog sektora sa oko 74 odsto, podsećajući da banke u stranom vlasništvu nisu filijale stranih banaka, već posebna pravna lica koja za svoje obaveze odgovaraju sopstvenim kapitalom, što znači da nije ni moguće povlačenje kapitala iz domaćih banaka, kako se to često pogrešno tumači.\nŠtaviše on je uvećan i poslednjeg dana septembra iznosio je oko 574 milijarde dinara ili pet milijardi evra, dok se u periodu 2008 -2010. kapital banaka kretao u rasponu između 4,1 do 4,7 milijardi evra.\nČinjenica je da je ukupna neto izloženost bankarskih grupa prema finansijskim i nefinansijskim institucijama u Srbiji smanjena za oko dve milijarde evra, kao uostalom i u svim zemljama centralne i istočne Evrope, ali je to u najvećoj meri neutralisano rastom deviznih depozita stanovništva i privrede kod domaćih banaka.\nSa rastom od preko tri milijarde evra od kraja 2008. devizna štednja stanovništva dostigla je osam milijardi evra i nalazi se na istorijskom maksimumu.\nPored toga, struktura izvora sredstava bankarskog sektora je povoljna, jer dominantan izvor predstavljaju domaći depoziti koji iznose preko 70 odsto svih obaveza banaka. Zahvaljujući tome rast kreditne aktivnosti nefinansijskom sektoru, kao i rast izloženosti prema državi, finansiran je upravo iz rasta depozita.\nPad izloženosti evropskih bankarskih grupa propraćen je pozitivnom promenom ponašanja banaka - smanjena je njihova zaduženost, a povećano je učešće depozita kao izvora finansiranja.\nBitno je poboljšana i struktura zaduženosti, tako što je značajno smanjeno učešće kratkoročnog zaduživanja u inostranstvu, a u okviru dugoročnog zaduživanja banke se manje oslanjaju na svoje matice, a više na međunarodne finansijske institucije.\nSmanjenje izloženosti u osnovi znači pad zaduženosti Republike Srbije, posebno kompanija, što takođe predstavlja promenu ponašanja u pozitivnom smeru.\nRazduživanje banaka i privrede doprinosi smanjenju spoljnog duga, redukciji deficita tekućeg računa platnog bilansa i smanjenju rizika po finansijsku stabilnost. Reč je u suštini o zdravom ekonomskom procesu, pri čemu je bitno da se on odvija postupno i da mu se domaća ekonomija prilagođava, što sa Srbijom jeste slučaj, ističe NBS.


Predsednik kineske kompanije „Shandong Linglong Tire”, Feng Vang i direktor Republičke direkcije za imovinu Republike Srbije Jovan Vorkapić, potpisali su ugovor o otuđenju nepokretnosti bez naknade, građevinskog zemljišta koje se nalazi u Slobodnoj zoni Zrenjanin. Na ovaj način Republika Srbija je kineskom investitoru ustupila nešto više od 97 hektara građevinskog zemljišta na kojem će biti izgrađena fabrika pneumatika.\nJovan Vorkapić i Feng Vang\nFeng Vang se zahvalio Vladi Republike Srbije i Gradu Zrenjaninu na pruženoj podršci i istakao da će Srbija dobiti svetsku fabriku guma sa najnovijom tehnologijom koja će voditi računa o zaštiti životne sredine.\n– Što se tiče našeg projekta, ubrzaćemo proces dizajniranja fabrike, zatim ćemo početi proces regrutacije radnika iz Zrenjanina koje ćemo poslati u Kinu na obuku. Takođe obećavam da ćemo poštovati sva lokalna pravila i zakone Srbije kako bi stvorili harmonično okruženje u kojem će radnici u fabrici, ali i građani biti zadovoljni – rekao je Feng Vang.\nKompanija „Shandong Linglong Tire Co, Ltd.” će u osnivanje nove fabrike pneumatika u Slobodnoj zoni Zrenjanin uložiti 800 miliona evra. Fabrika će prvenstveno proizvoditi radijalne pneumatike visokih performansi za putnička vozila, kamione i autobuse, poljoprivredne pneumatike i pneumatike za korišćenje izvan trasiranih puteva.\n– Današnje zaključivanje ugovora predstavlja realizaciju sporazuma zaključenog u Kini izmedju ministra finansija Siniše Malog i Vang Fenga. Danas zaključujemo ugovor kojim prenosimo pravo svojine na zemljištu od 97 hektara na kojoj će se graditi fabrika koja će biti najveća u Srbiji. U njoj će se proizvoditi gume najvišeg kvaliteta i biće zaposleno bar 1.200 ljudi – rekao je Jovan Vorkapić.\nPotpisivanju ugovora prisustvovao je i gradonačelnik Čedomir Janjić koji je istakao da je danas veliki dan za Zrenjanin jer se kreće sa realizacijom najvećeg projekta u Srbiji vrednog milijardu dolara.\n– Dobijamo novu, veliku kompaniju na 97 hektara, a to je samo jedan deo te investicije gde će zajedno sa još dve kineske kompanije biti realizovana ova investicija. U najavi je i izgradnja autoputa punog profila od Beograda do Zrenjanina na zahtev investitora i mislim da su to sjajne vesti za naš grad, region, ali i celu Srbiju – rekao je Janjić.\nOvaj projekat će biti završen u roku od sedam godina, a u planu je zapošljavanje 1500 ljudi, od čega će 1200 radnih mesta biti otvoreno za lokalno stanovništvo, dok će 300 ljudi biti upućeno iz matičnog kineskog društva, za potrebe instalacije opreme, probnog rada i obuke.\nPoložen kamen temeljac za izgradnju fabrike guma…\nTagovi:industrijska zona, Jugoistok, linglong, sangdong, Vesti Zrenjanin


Pobeda Srbije nad Crnom Gorom na Komen Kupu - Vaterpolo vesti\nPočetna » Nacionalna selekcija » Pobeda Srbije nad Crnom Gorom na Komen Kupu\nPobeda Srbije nad Crnom Gorom na Komen Kupu\nU utakmici 3 kola Komen Kupa pred nešto više od 150 gledalaca na Banjici, juniorski tim Srbije ostvario je drugu pobedu savladavši selekciju Crne Gore koja je formalno bila domaćin, rezultatom 2-5 (1-0,0-3,0-2,1-0). Ovom utakmicom stavljena je tačka na borbe u grupnoj fazi takmičenja nakon koje sledi zavrsnica u kojoj nasa mlada reprezentacija igra utakmicu za trece mesto. Najefikasniji igrač na meču ponovo je bio Ognjen Stojanović sa dva postignuta gola.\nPrva četvrtina igre pripala je momcima u belim kapicama,igračima Crne Gore koji već na samom početku uspevaju da pobegnu u jedan kontra napad koji medjutim uspeva da osujeti Asanović sustigavši jednog igrača protivničkog tima. Medjutim na drugoj strani naša desetka Tanasković ne koristi to i posle dva šuta zaredom koje mu brani odlični golman Crne Gore Andrić, daje šansu Bulatoviču koji preciznim šutem dovodi Crnogorce u vodjstvo od 1-0. Druga četvrtina donosi mnogo bolju igru Srbije koja koristi drugu šansu sa igračem vise u bazenu i preko odličnog Radulovića poravnava rezultat na 1-1. To kao da je prubudilo nase momke, tačnije Mandića koji svojim prvim golom na Komen Kupu dovodi Srbiju u vodjstvo od 1-2. Nakon toga Crnogorski mladići gube samopuzdanje,ne uspevaju da organizuju dobre napade i bivaju kaznjeni kontrom gde golman Crne Gore potapa loptu i time pravi peterac koji rutinski u gol pretvara Gogov za 1-3. Tim rezultatom s uslo i u treću četvrtinu u kojoj indisponirani Crnogorci prave nekoliko početničkih grešaka kojim omogućavaju našem sjajnom strelcu Stojanoviću da se raspuca, prvo iz situacije sa igračem više a odmah nakon toga i rafiniranim šutem sa nekih 7 metara za nedostižnih 1-5. Do kraja utakmice vidjen je još samo jedan pogodak i to u mreži našeg odličnog golmana Andrića,kada Stanović koristi priliku iz situacije sa igračem više u bazenu i postavlja konačan rezultat Crna Gora 2 Srbija 5\nCrna Gora je pogodila jednom sa igračem više iz devet prilika dok je Srbija iz sedam pokušaja realizovala tri.\nCrna Gora: Andric,Konatur,Bulatović 1,Radonjić,Stanović 1,Djurdjić,Adzić,Roganović,Vico,Krivokapić,Krijestorac,Gigan,Pasuljević Trener Vido Lompar\nSrbija: Vitorović,Asanović,Maksimović,Repanović,Radulović 1,Ilić,Mandić 1,Manojlović,Obradović,Tanasković,Stojanović 2,Jakšić,Dobožanov,Gogov Trener Dejan Savić


Janković: Neću podleći pristiscima - Sputnjik Srbija\n09:07 24.04.2015 (osveženo 16:19 05.10.2015) Preuzmite kraći link\n"Kada već ne mogu da me smene, jer nemaju zbog čega, pribegavaju drugim metodama. Žele da podlegnem pritisku, da kažem "šta mi sve ovo treba.." i povučem se. Ali neću. Izguraću ovo do kraja. Navikao sam na pritiske. Pomirio sam se s tim da sve to ovako mora", rekao je Janković za "Danas".\nKako prenosi ovaj list, iz dokumenata se vidi da je Saša Janković 22. marta 1993. godine, deset dana pre samoubistva njegovog prijatelja, zvanično overenim sudskim ugovorom razmenio pištolje sa drugom osobom.\nJanković je bio vlasnik pištolja CZ M-57 (tetejac), za koji je posedovao oružni list, a potom ga je razmenio sa licem čije ime nije navedeno u dokumentaciji, koji je za sporni pištolj CZ-99 posedovao dozvolu, piše list.\nNa pitanje šta MUP nije objavio, Janković je odgovorio da je policija objavila kopije dozvola za oba pištolja, i njegovog CZ M-57 i CZ-99, koji je pripadao njegovom ocu, kao i sudski ugovor o razmeni, ali ne i njegovu dozvolu za CZ-99, koju je izvadio tri dana pre samoubistva prijatelja, prenosi "Danas".\n"Policija međutim nije objavila taj dokument, a jeste neke koje niko nije tražio", tvrdi Janković.\n"Objavili su delove iz istrage o samoubistvu, pod izgovorom da ih je tražio poverenik za informacije od javnog značaja. On je tražio samo dokumentaciju o pištolju, što je tražio i ministar Stefanović. Tema je bila da li je Saša Janković imao nelegalno oružje. To jeste pitanje od javnog interesa. Međutim, nisu bili zadovoljni odgovorom — da je pištolj bio legalan, pa su otišli korak dalje i objavili dokumentaciju iz istrage koja zadire u moju najdublju intimu. Ako su već i to uradili, zašto nisu objavili svih 100 strana, već samo delove", kaže Janković za "Danas".\nOn je dodao da "nema parafinskih rukavica, rezultata poligrafskog testiranja, izjava sva tri veštaka", kao ni da na sajtu MUP-a nema ni dokumenta o završetku istrage, gde piše da je slučaj okončan, da je u pitanju samoubistvo i da nema elemenata krivičnog dela.\nJanković smatra da je cilj novinskih natpisa i aktera cele afere da se povuče s mesta ombudsman, piše list.\nKako prenosi današnji "Blic", rezultati istraživanja koje je CeSID radio početkom marta ove godine, za potrebe Fonda za otvoreno društvo, na uzorku od 1.200 ispitanika, u ombundsmana ima poverenje 36 odsto ispitanika, dok veći rejting imaju vojska (58 odsto) i policija (39 odsto).\nProcenat poverenja u Vladu Srbije je nešto manji (35 odsto), kao i u predsednika republike (33 odsto) i u parlament (25 odsto), navodi "Blic".\nPotkomitet EU u junu šalje misiju za podršku Jankoviću\nPotkomitet Evropskog parlamenta za ljudska prava doneo je odluku da u junu pošalje svoju misiju u Srbiju, koja će podržati ombudsmana Sašu Jankovića, prenosi "Blic".\nTa misija će se, piše list, baviti stanjem ljudskih prava, ali i položajem medija, odnosno situacijom u vezi sa slobodom izražavanja.\nIzvori iz EP rekli su listu da će u fokusu posete biti i položaj nezavisnih institucija, a posebno ombudsmana i kako "Blic" piše "očekuje se da će mu pružiti podršku".\nPotkomotet je tu odluku o slanju misije doneo juče.\noružani list, pištolj, Stefanović, samoubistvo, pritisci, Saša Janković, Srbija


Naslovne strane za sredu, 7. jul 2021. godine\nBeta 7. jula 2021. 07:55\nBeogradski listovi na naslovnim stranama izdanja za sredu, 7. jul 2021. godine, pišu o godišnjici spontanih demonstracija u Srbiji, o pandemiji i o drugim temama.\nALO – List prenosi izjavu glumca Jova Maksića „Očekujem napade na film Oluja“.\nBLIC – „Aleksiću preti 20 godina robije“, o procesu protiv profesora glume Miroslava Aleksića koji se tereti za silovanja i nedozvoljene polne radnje. „Počinje operacija medalja u Tokiju“, o predstojećim Omipijskim igrama u Japanu.\nVEČERNJE NOVOSTI – „Vjosa traži našeg Branta“, o izjavi predsednice Kosova Vjose Osmani da Srbija treba da „klekne“ zbog zločina na Kosovu. „Saradnja sa svima vitalni interes“, izjava predsednika Srbije Aleksandra Vučić na samitu povodom stogodišnjice od osnivanja Komunističke partije Kine.\nDANAS – „Gradjani pobedili vlast, ona odgovorila silom“, o godišnjici od sponatnih demonstracija u Srbiji. „Mera koja vodi u sukob s gradjanima“, o uvodjenju obezbedjenja za kontrolore u javnom prevozu u Beogradu.\nTokio: U poslednja 24 sata potvrđeno 1.763 novozaražena\nJordan: Dvoje obolelih od korone umrlo zbog nestanka struje\nINFORMER – O govoru predsednika Srbije Aleksandra Vučića povodom 100 godina Komunističke partije Kine pod naslovom „Vučićev govor slušalo više od milijardu ljudi“.\nKURIR – „Upozorenje lekara: Delta soj smanjuje efikasnost vakcina“, piše list.\nPOLITIKA – „Preti nam novi talas virusa korona“, o pandemiji. „Tri hiljade dana čekanja na ZSO“, o neispunjenjim tačkama Briselskog sporazuma.\nSRPSKI TELEGRAF – List navodi da „Kineska vakcina štiti od novog soja“ korona virusa.


Otvoren 15. Sajam automobila u Budvi\n10 Okt 2012 - 16:04 Salon Link\nDanas je u Budvi u prisustvu brojnih građana otvoren 15. Sajam automobila. Do 14. oktobra posetioci će u prostoru Jadranskog sajma u Budvi biti u prilici da vide atraktivne modele svetskih brendova automobila, motocikala i prateće opreme.\nOtvoren 12. sajam automobila Auto Show – Novi Sad\n10 Okt 2012 - 13:15 Salon Link\nPoznati automobilista iz Srbije Bojan Milanović, koji će predstavljati našu zemlju na reliju "Dakar 2013", koji će biti održan u dinama Južne Amerike od 5. do 20. januara 2013. godine, svečano je otvorio 12. međunarodni sajam automobila "Auto Show - Novi Sad".\nSutra se otvara Sajam automobila Auto Show – Novi Sad\n9 Okt 2012 - 15:02 Salon Link\nNa Novosadskom sajmu sutra će biti otvoren 12. međunarodni sajam automobila "Auto Show - Novi Sad". Izvršna direktorka Novosadskog sajma, Marijeta Lazor rekla je, na današnjoj konferenciji za novinare, da za ovogodišnji Sajam automobila već sada može da kaže da je uspeo, jer će biti organizovan i pored velike krize u automobilskoj industriji.\n15. Sajam automobila u Budvi od 10. do 14. oktobra 2012.\n8 Okt 2012 - 08:30 Salon Link\n15. Sajam automobila na Jadranskom sajmu u Budvi će se održati od 10. do 14. oktobra 2012. godine.\nVIDEO: Najava za Sajam automobila u Nišu (od 19. do 21. oktobra 2012.)\n20 Sep 2012 - 19:44 Salon Link


Hronične bolesti su glavni uzrok smrti i invaliditeta u Bosni i Hercegovini, a u velikoj mjeri uzrok hroničnih bolesti su nezdrave životne navike. „Projekat smanjenja faktora rizika za zdravlje u Bosni i Hercegovini“ usmjeren je na poboljšanje zdravlja bh. stanovništva, kroz smanjenje hroničnih bolesti (primarno kardiovaskularnih bolesti), te promoviranje zdravih životnih navika.\nMinistarstvo zdravlja i socijalne zaštite RS, Ministarstvo civilnih poslova BiH, Ministarstvo zdravstva FBiH\nSvjetska banka i SZO\nZeničko-Dobojski kanton, Hercegovačko-Neretvanski kanton, Kanton Sarajevo, Unsko-Sanski kanton\nZvornik, Zenica, Mostar, Grad Sarajevo, Foča, Doboj, Bihać , Banja Luka\nZdrave životne navike kao prevencija hroničnih bolesti\nHronične bolesti među stanovništvom uzrokuju rasprostranjeni faktori rizika, od kojih su najčešći fizička neaktivnost, prekomjerna težina, pušenje i konzumiranje alkohola. S obzirom da na pojavljivanje hroničnih bolesti utječu nezdrave životne navike, to ujedno znači da te bolesti mogu biti spriječene kroz promjenu ponašanja i preuzimanje zdravih životnih navika, te kroz preventivne mjere zdravstvene zaštite. Kada bi se sistemi primarne zdravstvene zaštite u BiH usmjerili na prevenciju bolesti i promociju zdravlja poboljšanje bi se osjetilo na cijelom stanovništvu, a time i na cjelokupnom razvoju zemlje. Međutim, ovakvo usmjerenje zahtjeva dugoročnu perspektivu.\nSveobuhvatan pristup smanjenju zdravstvenih faktora rizika\nProjekat obuhvaća nekoliko pristupa, od razvoja regulatornog okvira, preko promoviranja zdravih životnih navika, do educiranja timova za porodičnu medicinu. Krajnji ciljevi projekta su ohrabrivanje i podrška građanima BiH u prilagođavanju životnih navika kako bi smanjili faktore rizika za zdravlje, ali i doprinos uspostavljanju efektivnog sistema upravljanja javnim zdravstvom.\nKako bi se uspješno smanjila rizična ponašanja među stanovništvom potrebno je razviti i okvirne politike u oblastima kontrole duhana, konzumacije alkohola, prehrane, uključujući regulaciju unosa soli, šećera i masti. Ove aktivnosti bit će dopunjene aktivnostima podizanja svijesti javnosti o posljedicama koje nose nezdrave životne navike. Organizacije civilnog društva, mediji, privatni sektor i općine zagovarat će i implementirati zdravstvene politike kako bi doprinijeli kreiranju zdravih okolina i životnih stilova. Timovi porodične medicine biće obučeni da pružaju efektivne usluge prevencije svojim pacijentima, naročito pojedincima koji imaju visoki rizik za oboljevanje.\nUzimajući u obzir da promjena ponašanja na putu ka usvajanju zdravih životnih navika zahtijeva potpunu društvenu mobilizaciju, ovaj projekat okupit će nekoliko grupa aktera diljem zemlje, koje imaju moć da doprinesu smanjenju faktora rizika za zdravlje u BiH. U projekat će biti uključeno 4.500 doktora i medicinskih sestara porodične medicine, kao i javne zdravstvene ustanove. Procijenjeno je da će 60% građana BiH imati koristi od novih zdravstvenih usluga, kao i od povećane zdravstvene pismenosti, te na kraju i smanjenja rizika od razvoja hroničnih bolesti. Tokom projekta posebni napori će biti usmjereni na dopiranje do grupa koje su u nepovoljnijem položaju, ranjivih grupa, ali i mladih koji će moći usvojiti zdrave životne navike u ranoj adolescenciji.\nZdravstvene vlasti čvrsto posvećene postizanju promjene\nMinistarstva zdravlja u oba entiteta su zatražila podršku glavnih donatora u zdravstvenom sektoru BiH, kako bi poboljšali područje javnog zdravstva. Kao odgovor na njihov zahtjev, Švicarska ambasada u BiH preuzela je inicijativu da okupi Švicarsku agenciju za razvoj i saradnju (SDC), Svjetsku zdravstvenu organizaciju (WHO) i Svjetsku banku. Kroz blisku suradnju sa zdravstvenim vlastima u BiH, razvijen je ovaj projekat. U procesu pripreme i implementacije projekta entitetska ministarstva zdravlja pokazala su snažnu posvećenost jačanju sistema javnog zdravstva.


Aleksandar Marton Archives – RTVSANTOS\nMarton za decentralizaciju lokalne samouprave\nPokrajinski poslanik LSV iz naše sredine Aleksandar Marton založio se danas za decentralizaciju lokalne samouprave u Zrenjaninu jer su to neizbežni Evropski trendovi. Grad Zrenjanin bi mogao da se organizuje kao jedna organizaciona celina a preostala naseljena mesta bi mogla da se organizuju u nekoliko opština, predložio je Marton. GrađaniRead More →\nNajnoviji podaci o visini plata u Zrenjaninu u odnosu na gradove u Srbiji\nZrenjanin se na rang listi visine primanja u Republici Srbiji kotira veoma nisko, smatra pokrainski poslanik LSV-a Aleksandar Marton. Marton je podsetio da su zvanični statistički podaci verovatno daleko od realnih zarada koje su realno manje u velikoj većini u Zrenjaninu. On je ponovo javno pozvao vlast da formira posebnoRead More →


Tag / Kupovina aviona / Vesti online\nOd Rusa kupuju borbene avione, oni im preuzimaju baze\nRuski premijer Dmitrij Medvedev odobrio je nacrt sporazuma s Egiptom koji dozvoljava ruskim avionima da koriste egipatske baze.\nIran "puni džepove" Amerikancima, kupuje njihove avione!\nIran je zaključio sporazum sa američkim proizvođačem aviona Boing o kupovini 100 aviona.\nKina kupuje ruske avione, SAD ispadaju iz igre\nNaše novine 40 komentara\nPravi razlog posete Lavrova je da nam "uvali" avione\nKupovina ruskih aviona “mig 29 M2“ bila je jedna od glavnih tema razgovora ministra spoljnih poslova Rusije Sergeja Lavrova sa srpskim zvaničnicima, saznaju beogradski mediji.\nSrna 28 komentara\nRojters: Srbija kupuje borbene avione\nVazduhoplovstvo Srbije želi da kupi između 12 i 16 aviona po ceni od oko milijardu evra, rekao je srpski zvaničnik iz oblasti odbrane Rojtersu.\nVestionline 66 komentara\n"Vlada ne čini ništa da smanji nezaposlenost"\nPotpredsednik Srpske napredne stranke Jorgovanka Tabaković optužila je Vladu da ništa ne čini da smanji nezaposlenost, ali zato brine o svom standardu tako što povećava cene koje su pod njenom...\nDok većina ljudi kupuje avionske karte kad želi da optutuje na odmor, glumac Džon Travolta za svoju porodicu kupuje novi avion. Tako je nedavno pazario mlazni avion "čelindžer 601" kako bi sa...


bolnica – TV Kikinda\nOn 8 oktobra, 2020 by Ljiljana Pancel\nEpidemiološka situacija u Kikindi i dalje je stabilna, mada je oprez u ovom trenutku kada virus cikruliše neophodan. Broj aktivnih slučajeva obolelih od Covid 19 infekcije je 11 i ne odstupa veliko od pre nedelju dana kada ih je bilo 8. U kikindskoj bolnici i dalje je hospitalizovan jedan pacijent. Pacijentkinja, inače medicinski radnik, koja\nU Opštoj bolnici nakon više od dve nedelje od kada je registrovan poslednja kovid pozitivna osoba, ponovo je hospitalizovan pacijen kod kog je potvrđen korona virus. Reč je o doktorki zaposlenoj u Domu zdravlja i njeno stanje je stabilno, rekao je dr Mirko Stoisavljević, direktor Opšte bolnice-Od 17. septembra nismo imali nijednog pozitivnog pacijenta u\nKompanija “Tisa Automotiv” donirala medicnsku opremu Bolnici i Domu zdravlja\nU prisustvu predstavnika Opšte bolnice, Doma zdravlja i grada Kikinde na čelu sa zamenicom gradonačelnika Dijanom Jakšić Kiurski zaposleni u kompaniji „Tisa Automotiv“ uručili su značajnu donaciju namenjenu zdravstvenim ustanovama. Dr Mirko Stoisavljeveć, direktor Opšte bolnice zahvalio je ovoj i svim drugim firmama koje se trude da pomognu rad medicinskog osoblja i olakšavaju dijagnostiku i\nOn 15 septembra, 2020 by Ljiljana Pancel\nSvega jedan Covid pozitivan pacijent leči se u kikindskoj bolnici a očekuje se i njegovo skorašnje otpuštanje na dalje kućno lečenje. Dobra vest je i da već dve nedelje nemamo novootrkivenih u kikindskoj bolnici.U Opštoj bolnici Kikinda jedan pacijent leči se od korone. U pitanju je 40.godišnjak koji je nastradao u saobraćajnoj nesreći da bi\nOn 4 avgusta, 2020 by Ljiljana Pancel\nOd posledica korona virusa u kikindskoj bolnici sinoć je preminula još jedna osoba. Reč je o pacijentkinji 1961.godište koja je desetak dana bila priključena na respirator.U Kikindi je sinoć nakon desetodnevne borbe na respiratoru, od posledica korona virusa preminula pacijentkinja stara 59 godina. Ona je pored Covid 19 Infekcije bolovala i od drugih hroničnih oboljenja.–


27 januar 2012\tNaslovna\nJuče na Tisi kod Šlajza: Sećanje na žrtve bečejske racije\nJuče je kod spomen obeležja na obali Tise u Bečeju održan komemorativni skup i obeležavanje 70. godišnjice sećanja na nevine žrtve Drugog svetskog rata i bečejske racije tokom koje su 25, 26. i 27. januara 1942. godine mađarski fašisti u Bečeju ubili i pod led bacili 226 Jevreja, Srba i Roma. Obeležen je i Međunarodni dan sećanja na žrtve holokausta, koji je proglašen u spomen na 27. januar 1945, kada je oslobođen Aušvic, najozloglašeniji koncentracioni logor u Drugom svetskom ratu.\n27 januar 2012\tNegativ\nNamera je u Srbiji, na osnovu sopstvenog i tuđih iskustava, sasvim jasna: pustiti ljude da budu bolesni, ne lečiti ih, ili bar ne „zapravo“, i sačekati da nestanu (umru) bez lečenja. Između života i smrti „stanu“ i mnoga ponižavanja u zdravstvenim ustanovama Srbije, počevši od domova zdravlja i završivši sa bolnicama. Čast izuzecima, njih uvek ima, ali ovo nije priča o njima.\n27 januar 2012\tIzmeđu dva broja\nNovo selo ponovo ima apoteku: Apoteka ne radi – čeka se dozvola inspekcije\nPosle gotovo dvadeset godina stanovnici Novog sela su ponovo dobili državnu apoteku. Svečanom otvaranju apoteke, koje je upriličeno 19. januara, prisustvovali su predstavnici lokalne samouprave, mesne zajednice, Doma zdravlja i građani Novog sela.\nPlanovi Doma zdravlja: Za opremanje specijalističkih službi 15.000 evra\n„S obzirom na ekonomsku krizu u 2011. godini, nismo imali velikih ambicija kada je reč o obnavljanju opreme, a nije ni bilo posebne potrebe za tim jer je ranijih godina to u bečejskom Domu zdravlja urađeno i on je dosta dobro opremljen. Zato nam je osnovni cilj bio da održimo i očuvamo i ljudske resurse i opremu. Međutim, oprema je živ mehanizam koji se kvari i brzo zastareva i morali smo da držimo korak sa vremenom i da ulažemo u dalje opremanje, tako da je u toku prošle godine za te namene potrošeno oko sedam miliona dinara. Iako nismo imali velike planove, za nas je to veoma značajna cifra i zahvaljujem se svima koji su nam pomogli da održimo sistem na postojećem nivou“, rekao je Siniša Šijačić, direktor Doma zdravlja u Bečeju na konferenciji za novinare u utorak.\nOdržan prvi Setveni sajam: Edukativni karakter sajma\nU Bečeju je u hali Sportskog centra „Mladost“ od 13. do 15. januara održan Setveni sajam na inicijativu privrednika i poljoprivrednika iz regiona, a, mada je sajam imao i sponzore, opština je dodatno pomogla njegovo održavanje sa pola miliona dinara.\nŠta radi Komunalac, a šta ne? - Priča o neplaniranim poslovima\nIako sezona orezivanja stabala i održavanje javnih zelenih površina traje od aprila do novembra meseca, radnici Komunalca nedavno su orezivali šiblje i grane stabala po obodu parka kod Dečjeg dispanzera. Radnici su rekli da taj posao obavljaju po nalogu opštine, odnosno na zahtev Policijske stanice Bečej da bi se na taj način obezbedila bolja preglednost prilikom patroliranja. Svakako bi tome više doprinelo uvođenje osvetljenja u park, a za to je između ostalog pre dve godine i đačka grupa „Kosmopolite“ podnela zahtev lokalnoj samoupravi prikupivši oko 3.500 potpisa građana. Tada im je predsednik opštine obećao da će se „po tom pitanju nešto uraditi u okviru rekonstrukcije javne rasvete“ za koju postoji plan. Na ispunjenje obećanja, kao i na rekonstrukciju javne rasvete, još uvek se čeka.\nSavet treće mesne zajednice još uvek nepotpun: Čeka se odluka suda\nU šest mesnih zajednica opštine („Ing. Ivan Perišić“, „Todor Dukin“ i „Bratstvo-jedinstvo“ u Bečeju, i mesne zajednice Mileševo, Bačko Gradište i „8. oktobar“ u Bačkom Petrovom Selu) 27. novembra održani su izbori za članove saveta.\nPostignut dogovor sa prosvetarima? - Opština plaća jubilarne nagrade\nIako prosvetnim radnicima zaposlenim u bečejskim školama nisu isplaćene jubilarne nagrade za 2009, 2010. i 2011. godinu, drugo polugodište je počelo na vreme, bez štrajka.\nOŠ „Svetozar Marković“: Novi sanitarni čvorovi\nSanacija nehigijenskih toaleta u Osnovnoj školi „Svetozar Marković“ u Bačkom Gradištu počela je krajem decembra i trebala je biti završena do početka drugog polugodišta, 16. januara, da bi učenici nesmetano mogli da pohađaju nastavu i da koriste toalet i toplu vodu, kako su na konferenciji za novinare prilikom obilaska radova obećali Budislav Medurić, zamenik predsednika opštine i Aleksandar Panić, tehnički direktor firme Termo-stan, koja je izvođač radova.\nOŠ „Šamu Mihalj“: Multimedijalne učionice\nOsnovna škola „Šamu Mihalj“ iz Bačkog Petrovog Sela je uspela da kroz projekat „Unapređivanje multimedijalne infrastrukture škole“ opremi sve učionice nove školske zgrade stacioniranom opremom koja obuhvata računar, video projektor i internetsku vezu velike brzine. Time su stvoreni uslovi da deset odeljenja ili učeničkih grupa istovremeno i redovno koriste digitalne sadržaje u nastavi.\nDnevni izveštaj o koronavirusu: Zvanično 454 registrovana aktivna slučaja\nNapisao Bečejski mozaik\tKreirano 2021-04-20 10:39:18\nKonkursi Kancelarije za mlade: Nagrađeni Elesin i Palinkaš\nNapisao Bečejski mozaik\tKreirano 2021-04-15 12:02:54\nZvanični podaci o koronavirusu: Broj aktivnih slučajeva zaraze blizu 700\nNapisao Bečejski mozaik\tKreirano 2021-04-15 11:29:04\nKoronavirus u Bečeju: Zvanično 452 aktivna slučaja, veliki broj hospitalizovanih\nNapisao Bečejski mozaik\tKreirano 2021-04-19 07:02:55\n„Potisje-Bečej“: Još jedan kamion na lizing, linija za selekciju otpada\nNapisao Bečejski mozaik\tKreirano 2021-04-08 13:12:02\nBečej: Od početka pandemije skoro 3.000 registrovanih slučajeva zaraženih\nNapisao Bečejski mozaik\tKreirano 2021-04-12 11:49:51\nRaspisan konkurs za Majske igre: Termin održavanja festivala zavisi od epidemije\nNapisao Bečejski mozaik\tKreirano 2021-04-15 12:09:10\nKancelarija za mlade: Humanitarni stendap sa Nešom Bridžisom\nNapisao Bečejski mozaik\tKreirano 2021-03-29 10:57:44\nUhapšeni zbog prinude u pokušaju: Bejzbol palicama tukli Bačkogradištanca\nNapisao Bečejski mozaik\tKreirano 2021-04-09 10:58:29\nKoronavirus: U Bečeju 786 aktivnih slučajeva zaraze\nNapisao Bečejski mozaik\tKreirano 2021-04-08 08:21:51\nPreduzeće „Potisje“: Raspored odnošenja sekundarnih sirovina u maju\nNapisao Bečejski mozaik\tKreirano 2021-04-21 12:17:48\nKoronavirus u Bečeju: Rast broja registrovanih slučajeva zaraze\nNapisao Bečejski mozaik\tKreirano 2021-04-09 11:21:39


Elektrotehnički fakultet, 30.09.2019\nRadionica o 3D štampi u edukaciji i umjetnosti\n/ ELEKTROTEHNIČKI FAKULTET /VIJESTI /RADIONICA O 3D ŠTAMPI U EDUKACIJI I UMJETNOSTI\nElektrotehnički fakultet Univerziteta Crne Gore će i ove godine, u okviru festivala „Otvoreni dani nauke“, održati radionice „Primjeri primjene 3D štampe u edukaciji i umjetnosti“, u parku Dvorca Petrovića, na Kruševcu, od 2. do 5. oktobra, u terminima: 10.00-15.00 i 17.00-19.00 sati.\nU okviru festivala, koji tradicionalno organizuje Ministarstvo nauke Crne Gore, doc. dr Milena Đukanović će sa studentima Elektrotehničkog i Mašinskog fakulteta Univerziteta Crne Gore i timom 3D dizajnera iz OpenBox studija održati radionice učenicima osnovnih i srednjih škola, kao i studentima.\n„Ove radionice će omogućiti dizajn i štampu 3D modela pomoću 3Dmax softvera i 3D štampača. Učenicima i studentima će biti predstavljene osnove programa igre „Kideville“, kako bi stekli uvid u arhitekturu, prostorno planiranje, tehničko crtanje i njegovu primjenu u CAD programima“, kazala je Đukanović.\nOna je dodala da će se učenici i studenti upoznati sa primjenom 3D štampe u oblasti mode, kulture, turizma, kao i drugih oblasti.


24/05Majnc 05 vs RB Lajpcig1X2tip: 2\nU nedelju su na programu još tri susreta u okviru 27. kola nemačke Bundeslige, a za vas smo ovog puta pripremili duel između Majnca i Lajpciga. Meč između ove dve ekipe je zakazan za 15 časova i 30 minuta.\nSvakako da smo od fudbalera Majnca očekivali dosta više ove sezone, ali kako sada stvari stoje sigurno je da će se ova ekipa do bukvalno poslednjeg kola šampionata boriti za opstanak u društvu najboljih. Naime, Majnc se u ovom trenutku nalazi na 15. mestu na tabeli, koje ruku na srce naredne sezone garantuje opstanak u ligi, ali imaju samo četiri boda manjka u odnosu na Fortunu iz Dizeldorfa, koja se nalazi na mestu koje na kraju šampionata donosi plej aut, tačnije meč sa trećeplasiranom ekipom iz Cvajte. U prvom kolu nakon preduge pauze Majnc je na gostovanju kod Kelna odigrali jedan dosta dobar meč, u kom su remizirali, pošto je na kraju bilo 2:2.\nOdlične partije Lajpciga i ove sezone više nikoga ne mogu da iznenade. Naime, ova ekipa je već godinama unazad u samom vrhu nemačkog fudbala, a sa istom praksom su nastavili i ove sezone, pošto se u ovom trenutku nalaze na četvrtom mestu na tabeli koje na kraju sezone donosi plasman u Ligu šampiona, što je svakako primarni cilj za ovu ekipu. Kada smo već kod najkvalitetnijeg evropskog klupskog takmičenja, valja napomenuti da je Lajpcig došao do plasmana u četvrtfinale, pošto su u osmini finala dosta lakše nego što se to očekivalo eliminisali Totenhem. Inače, u prvom kolu nakon preduge pauze je Lajpcig na svom terenu samo remizirao sa Frajburgom, a taj meč je završen rezultatom 1:1.\nMajnc ima dosta problema ove sezone i deluje da im sledi grčevita borba za opstanak. Ova ekipa baš i ne blista na svom terenu što bi svakako mogao da iskoristi Lajpcig koji je do sada doživeo samo dva poraza na strani, a imaju imperativ pobede na ovom susretu zbog činjenice da i njima predstoji velika borba za plasman u Ligu šampiona. Zbog svega toga vam toplo preporučujemo da odigrate 2 koju kladionica CircusCasino plaća sa kvotom 1.44.


PORED SRBIJE, TO JE JEDINA ZEMLJA U KOJOJ BIH MOGLA DA ŽIVIM: Dragana Mićalović provela nezaboravan odmor u Crnoj Gori (FOTO) : Nadlanu.com\nPORED SRBIJE, TO JE JEDINA ZEMLJA U KOJOJ BIH MOGLA DA ŽIVIM: Dragana Mićalović provela nezaboravan odmor u Crnoj Gori (FOTO)\nObjavljeno 21. apr 2022. / 15:45:37\nJedna od najpopularnijih glumica novije generacije, Dragana Mićalović, iskoristila je prve zrake sunca da se odmori pored mora. Dragana je na poziv Nacionalne turističke organizacije Crne Gore boravila u ovoj zemlji gde joj se ukazala prilika da uživa u ekskluzivnim rizortima i turističkim kompleksima.\nOna je izjavila da često boravi u Crnoj Gori i da svaki put kada kada je poseti otkrije nove prirodne dragulje i turističke sadržaje koji je ostave bez daha.\nPred mora i sunca mlada umetnica uživala je i u gastronomiji i morskim specijalitetima u nekim od svojih omiljenih ugostiteljskih objekata.\n- Ne znam koji bih deo od svega viđenog izdvojila jer je svaka lokacija posebna i magična na svoj način. Luštica Bay, Porto Novi, a meni lično najbolji restorani su definitivno "Ćatovića mlini" i "Marea" u Porto Montenegru - izjavila je Dragana.\nTakođe je navela i da je Crna Gora druga zemlja u kojoj bi mogla da živi.\n- Crna Gora je osim Srbije jedina zemlja gde bih mogla da živim, i ne isključujem mogućnost da u narednom periodu u Crnoj Gori boravim češće nego do sada - kaže ona.\nNavela je da u Crnoj Gori ima puno prijatelja i to je jedan od razloga što je čest gost u ovoj susednoj zemlji.\nDraganine fotografije više nego dovoljno svedoče o tome koliko je uživala u ovom kratkom odmoru i kako je istakla sada je spremna da se vrati poslovnim obavezama i novim glumačkim projektima koji je čekaju u narednom periodu.\nFoto: Zvezdana Kujović, Bojan Gnjidić\nĆatovića mlinicrna goradragana mićalovićMareanacionalna turistička organizacija crne gore


MOTOR blog » Neizvesna prodaja Saaba do kraja godine Neizvesna prodaja Saaba do kraja godine – MOTOR blog\nIzvršni direktor holandske firme “Spajker” Viktor Miler izjavio je da očekuje da će narednih dana biti poznato da li je kompanija bila uspešna u ponudi o kupovini švedske auto-kompanije “Saab” od matične američke firme “Dženeral motors” (GM).\n– Očekujemo odluku GM-a ove sedmice, imajući u vidu da krajnji rok ističe 31. decembra – kazao je Miler, a prenosi švedski dnevnik “Svenska dagbladet.”\n“Saab”, jedan od najčuvenijih švedskih brendova, očekuje povoljan ishod najavljene transakcije, nakon što je njegova matična kompanija GM prošlog meseca najavila da će zatvoriti kapije fabrike ako se odgovarajući kupac ne pojavi do kraja decembra.\n“Spajker” je u međuvremenu podneo novi predlog od 11 tačaka koje su predstavljale prepreku tokom prvobitnih pregovora sa GM-om. Mala holandska firma prosledila je drugu ponudu o kupovini “Saaba” pre Božića, dva dana nakon je njen prvi predlog odbačen, prenose agencije.\n“Spajker” se zainteresovao za “Saab” posle kolapsa te kompanije u novembru ove godine zbog prezaduženosti i nakon neuspele ponude o kupovini s kojom je izašla takođe švedska kompanija “Kenigseg”, proizvođač luksuznih skupih sportskih kola.\nOd 2001. godine “Saab” nije uspeo da ostvari pozitivne rezultate, dok je u 2008. kompanija poslovala sa gubitkom od 412 miliona dolara. (PPG)\nNeizvesna prodaja Saaba do kraja godine was last modified: December 29th, 2009 by Goran Aničić\nDženeral motorsGeneral MotorsSpajkerSpykerSvenska dagbladet


Honda predstavila inteligentna rješenja za "društvo bez sudara" - Biznis Info\nBy BiznisInfo on\t 01/12/2021 Auto\nHonda je premijerno otkrila dve ključne napredne tehnologije koje trenutno razvija sa namjerom da realizuje svoj cilj “nultih smrtonosnih posljedica saobraćajnih nesreća” do 2050. godine, a u kojima učestvuju Honda motocikli i automobili.\n“Inteligentna tehnologija za pomoć vozaču” i “Safe and sound” mrežna tehnologija kreirane su sa ciljem da ukažu na saobraćajne rizike i eleminišu ljudske greške koje su, u 90% slučajeva, uzrok saobraćajnih nezgoda.\n“Inteligentna tehnologija za pomoć vozaču” je prva tehnologija na svetu koja koristi ADAS senzore i kamere za prepoznavanje potencijalnih rizika u okruženju vozila, što omogućuje vještačkoj inteligenciji da ukaže na opasnosti tokom vožnje.\nIstovremeno, ovo napredno rješenje utvrđuje optimalno ponašanje u vožnji na osnovu stvarnog vremena i nudi pomoć prilagođenu kognitivnom stanju i saobraćajnim situacijama svakom vozaču pojedinačno, prenosi B92.\n“Safe and Sound” mrežna tehnologija povezuje sve korisnike puteva kroz telekomunikacije – kako učesnike u saobraćaju, tako i uređaje povezane sa mobilnošću, zbog čega može da predvidi potencijalne rizike i pomogne ljudima da izbjegnu opasnost prije nego do sudara uopšte i dođe.\nImajući u vidu stanje i karakteristike svakog pojedinačnog vozača, sistem predviđa i simulira ponašanja korisnika puta sa visokim rizikom od sudara, a potom izvodi najprikladnije informacije za podršku kako bi im pomogao da izbjegnu opasnosti.\nSa ciljem otkrivanja osnovnih uzroka grešaka u vožnji zbog kojih vozač osjeća anksioznost, Honda je sporvela čak i istraživanje o “tehnologijama za razumijevanja ljudi”.\nNa putu do kreiranja “društva bez sudara”, Honda će proširiti uvođenje već postojećeg, inteligentnog Honda SENSING 360 sistema u sve modele, koji će se pojaviti na najvećim svjetskim tržištima do 2030. godine.


Kada je o problemima u kulturi reč, u godini za nama naročitu pažnju privukle su poteškoće s konkursima, novi način formiranja Nacionalnog saveta za kulturu, tzv. nacionalne penzije, tj. posebna priznanja za doprinos kulturi zemlje…\nU prvom delu godine, kada je bila javna rasprava o izmenama i dopunama Zakona o kulturi, umetnička udruženja su se oglašavala ukazujući na sporna pitanja, sporna rešenja… Primerice, povodom predloženog produženja roka za raspisivanje godišnjih konkursa za (su)finansiranje projekata sa 30 na 60 dana (čl. 11), ULUS je naveo da se time vreme za realizaciju projekata još više skraćuje, odnosno svodi samo na drugu polovinu godine. Ostaje zapravo samo period od septembra do decembra, ili čak do kraja novembra, jer je do kraja kalendarske godine potrebno pisati izveštaje i dostaviti ih Ministarstvu.\nKako su mediji zabeležili, izraženo je i protivljenje povodom izmene čl. 16 Zakona o kulturi, kojom je predviđeno da se broj članova Nacionalnog saveta za kulturu smanji sa 19 na sedam, te da ih bira Vlada Srbije na predlog resornog ministarstva, a ne parlament na osnovu predloga ovlašćenih predlagača, među kojima su i ustanove kulture, SANU, Savet Univerziteta umetnosti, Konferencija univerziteta Srbije i saveti nacionalnih manjina.\nReakcije je izazvao i način smene Minje Bogavac s mesta prvog čoveka Šabačkog pozorišta sredinom decembra 2020. Između ostalih, Srpski PEN centar je saopštio da smene upravnice Šabačkog pozorišta Milene Bogavac i direktorke Narodnog muzeja u tom gradu Nele Tonković predstavljaju „opasan politički intervencionizam u kulturi koji ugrožava profesionalni nivo kulturnih institucija i njihove ostvarene umetničke rezultate“. PEN centar je ocenio da su „dve uspešne žene smenjene po kratkom postupku, usred svojih regularnih mandata“, te da „vlast ovim pokazuje da ih suštinski ne zanima kvalitet rada kulturnih institucija, već im je cilj da njima rukovode provereni partijski kadrovi“.\nU Zakonu o izmenama i dopunama Zakona o kulturi koji je 6. 5. 2021. usvojila Narodna Skupština RS, promenjen je format predlaganja Nacionalnog saveta za kulturu (NSK). Ovakvim zakonskim rešenjem, pravo predlaganja članova NSK dato je Republičkom zavodu za zaštitu spomenika kulture, Državnom arhivu Srbije, Narodnom muzeju Srbije, Narodnoj biblioteci Srbije, Narodnom pozorištu u Beogradu, Jugoslovenskoj kinoteci, Srpskoj akademiji nauka i umetnosti, Matici srpskoj i nacionalnim savetima nacionalnih manjina, a oduzeto reprezentativnim umetničkim udruženjima u kulturi koji su to pravo imala u prethodnom zakonu.\nNa predlog Ministarstva kulture i informisanja RS (koje prethodnih godina nije uspelo da privoli ili prinudi udruženja da predlažu članove NSK po volji vladajućih struktura), ovo pravo je uskraćeno umetničkim udruženjima koja u svom članstvu imaju hiljade profesionalnih i osvedočenih umetnika iz svih oblasti umetnosti i kulturne delatnosti – književnog stvaralaštva i prevodilaštva, likovne umetnosti, primenjene umetnosti, vizuelne umetnosti, dizajna i arhitekture, muzičkog stvaralaštva (kompozitori, izvođači) i pozorišne umetnosti, filmske umetnosti i umetničke igre.\nUdruženja su ovakvim zakonskim rešenjem izgubila pravo da preko svojih ovlašćenih predstavnika u NSK učestvuju u kreiranju kulturne politike Države i nastave da pružaju neophodnu podršku u očuvanju, razvoju i širenju kulture u Srbiji i van njenih granica.\nUdruženje dramskih umetnika Srbije je, zajedno s ostalim reprezentativnim udruženjima, reagovalo na ovakav neobrazloženi i svakako neutemeljeni predlog Ministarstva kulture i informisanja RS u toku i nakon Javne rasprave koju je sprovelo nadležno ministarstvo, ali bez uspeha.\nZa razliku od prethodnog Zakona u kulturi, novim Zakonom o izmenama i dopunama Zakona o kulturi propisana je obaveza lokalnih samouprava da samostalnim umetnicima moraju da uplaćuju doprinose za penzijsko i invalidsko i zdravstveno osiguranje. Ostaje da se vidi kako će se ovo sprovoditi u praksi.\nPosle pauze od osam godina, priznanja Vlade RS za vrhunski doprinos nacionalnoj kulturi, odnosno kulturi nacionalnih manjina postala su ponovo aktuelna. Penzionisani umetnici i stručnjaci iz svih oblasti stvaralaštva prijave podnose svojim udruženjima koja razmatraju pristigle predloge i Komisiji Ministarstva kulture predlažu ukupno tri kandidata. Pravo predlaganja kandidata imaju i Nacionalni saveti nacionalnih manjina.


IZAZOVI PRED NOVIM CLANICAMA NATO-A | Institute for War and Peace Reporting\nIZAZOVI PRED NOVIM CLANICAMA NATO-A\nZemlje koje se spremaju za clanstvo u NATO-u ubrzo ce otkriti da je poziv za uclanjenje tek prva faza dugog procesa.\nSaopstenje sa praskog samita Alijanse, odrzanog ove nedelje, da ce sedam zemalja dobiti poziv da se pridruzi NATO-u povlaci za sobom dalekosezne posledice za ove nacije i jugoistocnu Evropu u celini.\nOd sedam pozvanih zemalja tri su iz jugoistocne Evrope - Bugarska, Rumunija i Slovenija. Zajedno sa Slovackom i baltickim republikama - Estonijom, Latvijom i Litvanijom - ove zemlje ce zapoceti proces pristupanja NATO-u koji bi trebalo da se okonca pre sledeceg samita ovog saveza u maju 2004. godine.\nDruge tri jugoistocne evropske zemlje - Albanija, Hrvatska i Makedonija - nisu ovog puta dobile poziv, ali im je NATO poslao jasnu poruku da vrata ovog vojnog saveza ostaju sirom otvorena.\nKada se u novoprimljenim zemljama zavrsi slavlje, ubrzo ce postati jasno da je poziv bio tek pocetak veoma zahtevnog procesa ratifikacije i priprema u kome se nijedna etapa ne moze smatrati formalnoscu.\nPrve zemlje koje su se pridruzile novom, prosirenom post-hladnoratovskom NATO-u 1997. godine - Ceska, Madjarska i Poljska - morale su da sacekaju nekoliko dodatnih nekoliko meseci na uclanjenje kako bi, u medjuvremenu, sprovele niz bezbednosnih mera za zastitu osetljivih informacija kojima bi kao clanice NATO-a imale pristup.\nSedam novih clanica su, medjutim, u znatno boljoj poziciji nego ove prve tri zemlje.\nSve one su ucestvovale u akcionom planu za uclanjenje - programu ciji je cilj bio da tokom protekle tri i po godine pripremi nacije za ulazak u vojnu alijansu.\nUprkos tome, one ce morati da pronadju kvalifikovano osoblje koje ce im omoguciti da na odgovarajuci nacin budu zastupljene u strukturama zapadnog vojnog saveza. Ceska Republika, Madjarska i Poljska imale su problema da nadju drzavne sluzbenike i vojno osoblje koje tecno govori engleski i francuski, ali i poseduje odgovarajuce vestine i iskustvo.\nNATO kome se sada pridruzuju ovih sedam zemalja znatno je drugaciji u odnosu na organizaciju u koju su zelele da se uclane tokom devedesetih godina.\nPaket mera koji je predocen javnosti ove nedelje na praskom samitu ima za cilj transformaciju vojnog saveza u instituciju spremnu da se uhvati u kostac sa novim izazovima u oblasti bezbednosti u 21. veku.\nTo, na primer, podrazumeva spremnost i sposobnost da se, ukoliko je potrebno, intervenise izvan evroatlantske oblasti. Od ovako izmenjenog zapadnog vojnog saveza, zemlje-clanice imace i koristi - ukljucujuci garanciju za zajednicku odbranu iz clana pet Vasingtonskog ugovora, ali ce takodje imati mnoge obaveze.\nUprkos cinjenici da su ucestvovale u akcionom planu za uclanjenje, oruzane snage novih clanica nisu na istom nivou kao armije starih clanica vojne alijanse. Stavise, proces vojnih reformi je jos uvek u pocetnoj fazi. Cak i posle jos jednog ciklusa akcionog plana za uclanjenje, oruzane snage ovih zemalja nece biti u potpunosti kompatibilne sa armijama drugih partnerskih zemalja iz NATO-a\nTek posto postanu clanice NATO-a i nadju se pod zastitnim kisobranom severnoatlantskog saveza, ove zemlje vise nece morati da same zadovoljavaju sve svoje bezbednosne potrebe i moci ce da posvete paznju razvoju odredjenih specificnih sposobnosti.\nMedjutim, s obzirom na to da su se SAD i drugi veci saveznici iz NATO-a usredsredili paznju na rat protiv terorizma, sve nove clanice vec daju veci doprinos medjunarodnim i drugim operacijama kojima upravlja ovaj vojni savez.\nOsim ucesca u operacijama pod vodjstvom NATO-a u bivsoj Jugoslaviji, Rumunija je, na primer, dala 500 vojnika za Medjunarodne snage za jacanje bezbednosti u Avganistanu.\nI Slovenija je udvostrucila svoj kontingent u stabilizacionim snagama, SFOR, u Bosni i Hercegovini na 200 vojnika u trenutku kada se sveukupno prisustvo NATO-a u ovoj zemlji redukuje sa 18.000 na 12.000 vojnika.\nOdluka da se pozove samo sedam od deset zemalja koje teze clanstvu u NATO-u zasniva se na pazljivim analizama u pet razlicitih oblasti. One obuhvataju funkcionalni demokratski politicki sistem i trzisnu ekonomiju; odnos prema manjinskim grupama u skladu sa smernicama Organizacije za evropsku bezbednost i saradnju, OEBS; razresavanje postojecih sporova sa susedima i posvecenost mirnom resenju sporova; sposobnost i spremnost da se pruzi vojni doprinos savezu i postigne kompatibilnost sa oruzanim snagama drugih zemalja clanica i demokratski duh u odnosima izmedju civilnog i vojnog sektora.\nMada niko od pozvanih nije postigao rezultate kojima se ne moze prigovoriti u svakoj od ovih oblasti, sadasnje zemlje-clanice NATO-a smatraju da su buduce clanice ostvarile zadovoljavajuci napredak tokom proteklih godina i zasluzile poziv za uclanjenje. One smatraju da ce od pridruzivanja NATO-u ovih sedam zemalja zapadni vojni savez takodje imati koristi i na druge nacine jer ce se time prosiriti zona mira, prosperiteta i stabilnosti u Evropi.\nNasuprot tome, trenutna situacija u Albaniji i Makedoniji smatra se suvise nestabilnom sto predstavlja prepreku njihovom uclanjenju u ovom trenutku. Bice potrebno pripremiti nove aranzmane u okviru kojih ce ove zemlje ostati angazovane u akcionom planu za clanstvo u Alijansi.\nU slucaju Hrvatske, clanstvo u NATO-u nije uopste razmatrano u Pragu jer se Zagreb ukljucio u akcioni plan za uclanjenje ove godine.\nKada se Bugarska, Rumunija i Slovenija pridruze NATO-u, promenice se geografija zapadnog vojnog saveza, kao i regiona u kojima zemlje-clanice imaju sopstvene interese.\nKrizni regioni jugoistocne Evrope uskoro ce biti okruzeni teritorijom zapadne vojne alijanse cime ce se obezbediti da zadatak obnove mira i stabilnosti ostane prioritet NATO-a.\nKristofer Benet je urednik publikacije "NATO Review" i bivsi novinar IWPR-a.\nLocations Balkans, Macedonia, Albania, Croatia


Preporuka: 276 / Link / Replika: 37 / Molimo vas da se ulogujete ili registrujete da biste mogli da šaljete komentare.\nPreporuka: 3772 / Link / Molimo vas da se ulogujete ili registrujete da biste mogli da šaljete komentare.\nPreporuka: 1472 / Link / Replika: 18 / Molimo vas da se ulogujete ili registrujete da biste mogli da šaljete komentare.\nPreporuka: 2392 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 1932 / Link / Replika: 14 / Molimo vas da se ulogujete ili registrujete da biste mogli da šaljete komentare.


Ministar spoljnih poslova Srbije Ivica Dačić izjavio je da se očekuje da kraja godine još neke zemlje povuku jednostrano proglašenu nezavisnost Kosova.\nDačić je ponovo da je stav Srbije da su snage Kfora jedine oružane snage koje mogu da budu na Kosovu.\n"Postoji konfuzija šta je stav nekih zapadnih zemalja. One ne kažu da su protiv nego kako će se formirati kosovska vojska, preko zakona ili ustava. Naša pozicija ostaje nepromenjena a za Srbiju ne može da bude iznenađenja kada je reč o stavu određenih zapadnih krugova", rekao je Dačić za RTS.\nPrema njegovim rečima, pozicija Srbije je sada znatno bolja nego ranijih godina.\n"Mi smo sada aktivan igrač u igri a ne neko o kome se odlučuje čak i bez našeg znanja i protiv naše volje. Srbija je postala odgovoran i kredibilan partner. Ako oni ne žele kompromis, nema problema, ali moraju da znaju da Srbija neće priznati Kosovo", ukazao je Dačić.\nOn je napomenuo da su neki očekivali da će se stvari u dijalogu Beograda i Prištine odvijati tako da Srbija prizna jednostrani akt Prištine.\n"Nova američka administracija promenila je pristup i otvorila vrata da može da se dođe do nekakvog kompromisa. Oni su za to da postignemo dogovor, a ako su to već rekli, šta ima neko da se javlja sa strane i daje određene sugestije", kazao je Dačić.\nKako je rekao, čeka se rekacija pošto je predsednik Vlade Hrvatske Andrej Plenković bio u Mostaru i podržao lidera HDZ Dragana Čovića uoči izbora u BiH 8. oktobra.\n"Kako on može da se meša a mi ne? Mi imamo svoje nacionalne i državne interese, a interes za Republiku Srpsku je da se ona očuva, kao i mir i stabilnost u regionu", objasnio je Dačić.\nDačić: Zapad konfuzan\nBroj država koje su priznale Kosovo biće ispod 100\n"I da bude razgraničenja, pet zemalja neće priznati..."


Pajtić: Neću biti kandidat za predsednika DS! - Telegraf.rs\nPajtić: Neću biti kandidat za predsednika DS!\nPredsednik Vlade Vojvodine podržaće onog kandidata za koga se opredeli vojvođanska organizacija te stranke, uz napomenu da DS mora da obnovi svoju kadrovsku strukturu od najnižeg do najvišeg nivoa\nPredsednik Vlade Vojvodine i potpredsednik DS Bojan Pajtić poručio je da se neće kandidovati za predsednika DS na predstojećoj izbornoj skupštini i dodao da će podržati onog kandidata za kojeg se opredeli vojvođanska organizacija te stranke.\nPajtić kaže da nije isključeno da bi razmislio o inicijativi za tu kandidaturu da je ona stigla ranije, a sada su, kako je obrazložio, politički procesi u stranci predaleko odmakli. Napominjući da je nekoliko puta istakao da se neće kandidovati za predsednika stranke u ovom izbornom ciklusu, on je rekao da su postojale takve inicijative unutar partije, ali su "nažalost u ovom trenutku zadocnele".\nPajtić je naglasio da nije neko ko bi mogao da promeni izjavu koju je dao u više navrata i naglasio da je DS jedina stranka u Srbiji u kojoj postoji trka za mesto predsednika što govori pozitivno o njoj, a ne o njenim slabostima i dezintegraciji.\nNapominjući da je DS stranka u kojoj se čelnici menjaju i da je Boris Tadić četvrti koji je prevodi u proteklih 20 godina, Pajtić je rekao da će se posle predstojeće stranačke izborne skupštine videti da li će Tadić ostati na čelu DS ili će to biti neko drugi.\n- Osnovni kvalitet DS je reizbornost i unutrašnja demokratičnost - kazao je Pajtić, naglašavajući da stranke koje nemaju tu unutrašnju demokratiju ne mogu demokratizovati ni društvo.\nNa pitanje da li će na izbornoj skupštini dati podršku Tadiću i Draganu Ðilasu, Pajtić je naglasio da će biti onako kako se bude opredelila pokrajinska organizacija DS.\n- DS mora da obnovi svoju kadrovsku strukturu od najnižih do najvišeg nivoa - istakao je Pajtić i ponovio da je DS najdemokratskija politička organizacija u našoj zemlji.


CRNI LABUD | Nik Laut\nNIK LAUT je pisac trilera bestselera i nagrađivani novinar iz oblasti ekonomije i finansija. Diplomirao je na Londonskoj školi ekonomije 1979. godine, a 1987. postao dopisnik iz inostranstva agencije „Rojters“. Inspiraciju za roman Crni labud dobio je 1992. godine na jednoj medicinskoj konferenciji u Amsterdamu, sa koje je izveštavao. Od 1998. radi kao nezavisni pisac i novinar i redovni je dopisnik Fajnenšel tajmsa, Investors kronikla i Mani obzervera, i objavio je još sedam knjiga. Nik Laut je oženjen i živi u Linkolnširu u Velikoj Britaniji. Pročitaj više\nGenerated: 11.37.15TRU CHACHE


Konkurs za učešće na Satira festu 2010 - Konkursi regiona\nby KR 29/07/2010 21/10/2010 051\nUpravni odbor Beogradskog aforističarskog kruga saopštio je u sredu da je raspisao javni konkurs za učešće na 8. Medjunarodnom festivalu humora i satire – Satira fest 2010. Autori iz Srbije i inostranstva mogu slati svoje radove do 15. septembra na mejl adresu: satirafest@gmail.comOva adresa el. pošte zaštićena je od spam napada, treba omogućiti JavaSkript da biste je videli ili poštom na adresu\nBeogradski aforističarski krug,\nOve godine u konkurenciji će biti aforizmi (do 30 aforizama), satirične priče (tri priče, do dve stranice) i satirične pesme (tri pesme, do jedne stranice), a mogu se slati radovi napisani u periodu od prošlogodišnjeg Satira festa 2009, održanog 9. oktobra.\nUmetnički savet manifestacije u sastavu: Aleksandar Baljak, Aleksandar Čotrić, Jovo Nikolić, Dušan Puača i Slobodan Simić izabraće aforizme, priče i pesme i odrediti učesnike na završnoj večeri, koja će biti održana 8. oktobra u sali opštine Stari grad. Ovogodišnja manifestacija biće održana pod sloganom „Imam vremena, pišem kratko“, a biće posvećena jubileju 150 godina od rodjenja ruskog pisca Antona Pavloviča Čehova.\nAutoru najboljeg aforizma izgovoranog na manifestaciji pripašće nagrada „Vuk Gligorijević“, a nagrada će, po prvi put, biti dodeljena i autorima najbolje priče i pesme. Pokrovitelji „Satira festa“ su Ministarstvo kulture Srbije, Skupština grada Beograda i Gradska opština Stari grad.


Norveški Crni Gonič - Odgajivači i odgajivačnice\n0 Norveški Crni Gonič odgajivači\nTrenutno nema nijednog Norveški Crni Gonič odgajivača na našem sajtu\nZašto? Na našem sajtu ima mesta samo za odgovorne i pouzdane odgajivače... što ne znači da nećemo moći brzo da nađemo Norveški Crni Gonič odgajivača za vas. Ako znate za neke dobre Norveški Crni Gonič odgajivačnije kojima je mesto na Wuuff-u, kažite im o nama.\nPotražite slične rase ako ste već niste čvrsto odlučili za Norveški Crni Gonič rasu.\nVažno je da nabavite štene od odgovornog odgajivača i tako budete sigurni da će vaš pas biti zdrav i imati dug život. Ovde smo da vam pomognemo da nađete odgovornog Norveški Crni Gonič odgajivača around .\nBudite na listi naših odgajivača Norveški Crni Gonič od poverenja...


"Podmornica" torpedovala Barsu, pa se samouništila! - Sportske.net\nFantastičnu utakmicu imali su priliku da gledaju navijači koji su se večeras našli na stadionu Viljareala.\nBarselona je na "El Madrigalu" slavila rezultatom 2:3 (1:0) iako je do 65. minuta susreta imala dva gola zaostatka i bila na putu da se oprosti od trke za šampionsku titulu tri kola pre kraja sezone.\nDuel Viljareala i Barselone može se podeliti na dve celine, prva koja je trajala do 55. minuta i drugog gola domaćeg tima, i druga koja je počela od tog trenutka i trajala do poslednjeg sudijskog zvižduka.\nU prvom poluvremenu Barselona nije ličila na sebe pošto je Viljareal stvarao prilike i u nekoliko navrata bio na korak od postizanja gola ali su gostujući fudbaleri uspevali da odole sve do početka nadoknade vremena.\nMrežu koju je Viljareal pleo u prvih 45 minuta pred golom Pinta dala je rezultata nakon Pereirinog centaršuta koji je Kani pretovrio u prednost domaćih sa kojom se otišlo na odmor.\nVeć na početku drugog dela igre Barselona je krenula odlučnije i pokušala da dokaže ko je aktuelni šampion Španije ali je Viljareal stigao do drugog gola posle jednog od kontranapada u 55. minutu.\nAkinjo je prošao po desnoj strani, sve do gol-aut linije, a onda je centrirao ka srcu šesnaesterca gde je Trigeros spremno sačekao loptu i glavom je poslao u levi ugao Pintovog gola za vođstvo Viljareala od 2:0!\nČinilo se u tim trenucima da je "Podmornica" uspela da torpeduje Barselonu i da je tako odstrani iz trke za titulu, ali je onda usledio perod od desetak minuta koji najbolje objašnjava značenje reči samouništenje.\nBarselona je svim silama krenula ka golu, stvorila nekoliko jako dobrih prilika, ali lopta nije htela u mrežu pa su se štoperi Viljareala potrudili da pomognu.\nPrvo je Gabrijel Paulista petom pogodio sopstvenu mrežu, a isto je, samo glavom, učinio i njegov kolega iz zadnje linije u 78. minutu pa je Barsa stigla od poravnanja rezultata a da niko od igrača Herarda Tate Martina nije pogodio protivničku mrežu.\nDa se "Žuta podmornica" nađe na dnu postarao se Lionel Mesi u 83. minutu kada je na asistenciju Fabregasa sjajno reagovao i postavio konačnih 2:3 što Barselonu ostavlja u trci za titulu.\nBarselona posle trijumfa na "El Madrigalu" ima četiri boda manje od vodećeg Atletiko Madrida a dva više od trećeplasiranog Reala koji ima meč manje od svojih takmaca.


Organizacija > Direktorat za evropske fondove > IPA I (2007-2013) > IV komponenta\nIV komponenta IPA se odnosi na razvoj ljudskih resursa i podrazumijeva podršku u oblasti zapošljavanja, obrazovanja, naučnog i istraživačkog rada i društvenog razvoja. Pravo korištenja sredstava iz IV komponente imaju samo države sa statusom kandidata za članstvo u EU i to nakon usvajanja odgovarajućih strateških dokumenata i decentralizacije sistema upravljanja. Crna Gora je sticanjem statusa kandidata za članstvo u EU, u decembru 2010. stekla pravo na korištenje sredstava IV komponente IPA. Kao i za III komponentu, osnov za korištenje sredstava IV komponente je Operativni program, koji se radi najčešće na dvogodišnjem nivou i sveobuhvatno prikazuje svrhu utroška sredstava IPA kroz određene prioritete, mjere i operacije.\nAkreditacija za decentralizovano upravljanje IPA sredstvima od strane Evropske komisije za IPA komponentu IV dodijeljena je 28. jula 2014. godine. Završna faza procesa pripreme za ovaj program je potpisivanje Finansijskog sporazuma koji je 31. oktobra 2014. potpisan od strane Generalnog direktora Generalnog direktorata za zapošljavanje, socijalna pitanja i inkluziju, a 5. decembra 2014. potpisan od strane nacionalnog IPA koordinatora.\nPotpisivanjem Sporazuma stekli su se i formalni uslovi za korišćenje sredstava ove komponente.


► NDNV predstavio priručnike Pravosuđe i medijske slobode\nNezavisno društvo novinara Vojvodine (NDNV) predstavilo je danas u Novom Sadu priručnike pod nazivom "Pravosuđe i medijske slobode", namenjene unapređenju komunikacije i razumevanja između medija sa jedne, i predstavnika pravosuđa sa druge strane.\nPriručnici su dostupni na oficijelnom sajtu ndnv.org, jedan je namenjen novinarima a drugi sudijama, advokatima ili predstavnicima tužilaštva, kako bi mogli da postanu "partneri u podsticanju poštovanja zakona, zaštiti ljudskih prava i stvaranju demokratskog okruženja".\n"Mediji i pravosuđe bi po definiciji trebalo da budu partneri u borbi za poštovanje ljudskih prava i slobode izražavanja, kao i partneri u borbi protiv korupcije, kriminala i zloupotrebe vlasti", rekao je na predstavljanju priručnika autor i izvršni direktor NDNV Veljko Milić.\nPrema njegovim relčima, problemi u medijskoj sferi i problemi u pravosuđu, nalaze se na "veoma istaknutim mestima u priručniku" i prepoznati su kao sputavajući element u unapređivanju društvenih, političkih i ekonomskih prilika u Srbiji.\nNovinar i jedan od autora priručnika Nedim Sejdinović, rekao je da je prilikom izrade vođeno računa da priručnici budu što jasniji i jezgrovitiji, a da istovremeno "ne banalizuju ove teme koje su veoma kompleksne".\n"Kada je ta grupa počela sa radom, bilo je ogromnih nerazumevanja, jer novinari nisu mogli da razumeju kompleksnost pravosuđa, a sa druge strane ljudi iz te oblasti nisu mogli da razumeju same medije. Bilo je potrebno mnogo vremena da se razjasne elementarne stvari, poput toga koji su to mediji koji krše Kodeks novinara Srbije, a koji izveštavaju profesionalno, te da se između njih napravi razlika", ispričao je Sejdinović.\nPriručnik je nastao u saradnji Nezavisnog društva novinara Vojvodine i Ambasade Australije u Srbiji, a predstavljen je na skupu u Novom Sadu "Mediji i pravosuđe – partneri ili suparnici?", na kojem su učestvovale sudije novosadskih sudova, advokati, medijski stručnjaci i novinari.


Useljena prva kuća i u Vladičinom Hanu - AgroSmart\nUseljena prva kuća i u Vladičinom Hanu\nutorak, 07. septembra 2021.\n„Postoji snažna politička volja za nastavak ovoga što radimo, koja će biti pretočena u budžet za narednu godinu. Ovo nije projekat već misija za koju će biti izdvojena dodatna sredstva. Popunjavaćemo prazne seoske kuće dokle god postoji interesovanje,“ izjavio je ministar za brigu o selu Milan Krkobabić, u poseti Vladičinom Hanu.\n„Da ste zakasnili godinu dana sa ovim programom, mi ne bismo bili ovde“, ovim rečima dočekala je ministra Biljana Radenković, profesorka filozofije koja je za svoju četvoročlanu porodicu dobila novi dom u selu Repince. Uzbuđene devojčice Iva i Mila raduju se dugo željenom kućnom ljubimcu koga će napokon moći da imaju u svom dvorištu.\nMinistar Krkobabić je održao radni sastanak sa predsednicima svih mesnih zajednica i rukovodstvom opštine Vladičin Han, Pčinjskog upravnog okruga. Tema sastanka bili su aktuelni programi ovog Ministarstva, iskustva sa terena, potrebe i sugestije stanovnika sela.\nU poseti Vladičinom Hanu danas je boravio i akademik Dragan Škorić, predsednik Akademijskog odbora za selo SANU koji je izjavio:\n„Uz nauku i nove tehnologije možemo da iskoristimo sve potencijale koje nam selo pruža. Da naši seljani budu moderni farmeri, ponosni na svoj rad i zadovoljni svojim prinosima. Ne zaboravimo da i gradovi opstaju zahvaljujući upravo selima“.\nPredsednik opštine Goran Mladenović izjavio da su posle zadruga, za čiji rad je ova opština već dobila bespovratna sredstva, aplicirali i za ostale programe koje sprovodi ovo Ministarstvo i da su ponosni što je prva kuća useljena na jugu Srbije upravo iz njihove opštine.\nUredbom koju je donela Vlada Republike Srbije ove godine izdvojeno je 500 miliona dinara za ove namene, a vrednost jedne nekretnine može ići do 1,2 miliona dinara. Sredstva se dodeljuju po redosledu pristiglih prijava do utroška sredstava opredeljenih za ovu namenu, a najkasnije do 1. novembra 2021. godine.\nU planu je i adaptacija seoskih domova kulture ili zadružnih domova u multifunkcionalne objekte koji će seoskom stanovništvu pružiti zadovoljenje društvenih i admistrativnih potreba.\nPodsetimo, do sada je samo iz programa podrške radu zadruga na teritoriji Pčinjskog upravnog okruga dodeljeno gotovo 42 miliona dinara, od čega je 6,1 miliona dinara opštini Vladičin Han.\nkrkobabić kuće selo


Nakon razgovora sa predstavnicima Komesarijata za izbeglice, migranti su odlučili da prekinu šestodnevni štrajk glađu na graničnom prelazu Horgošu, potvrđeno je za RSE\nOni su odlučili da odu u prihvatne centre, gde će dobiti hranu i registrovati se odnosno zatražiti azil.\nKako kažu, s obzirom da su iz Avganistana, nemaju isti status kao izbeglice iz Sirije i Iraka, i stoga ne očekuju da dobiju azil u Srbiji.\nEfekti antimigrantskih mera\nZajedničke snage vojske i policije Srbije od 22. jula raspoređene su duž granice sa Bugarskom i Makedonijom i očekuje se da će te mere bitno sprečiti ilegalne prelaske iz tih susednih zemalja, kao i krijumčarenje izbeglica i migranata. Ostaje, međutim, pitanje kako će vlasti Srbije rešiti problem migranata koji odbijaju da legalizuju svoj boravak u Srbiji, a ne mogu dalje ka Mađarskoj. Neki od njih na Horgošu već štrajkuju glađu.\nEfekat pojačanih vojno-policijskih mera na granici još nije moguće kvantifikovati jer su tek počele da se primenjuju, treba sačekati bar mesec dana da se vide prvi rezultati, kaže za RSE Vladimir Cucić, prvi čovek Komesarijata Republike Srbije za izbeglice i migrante. On, međutim, naglašava da je najvažnije to što se tim pojačanim nadzorom šalje važna, i to dvostruka, poruka:\n“Kad vi podignete dron, kad imate kamere, kad imate mnogo više patrolnih vozila, nekoliko naleta helikopterima, vi tu kontrolu sad možete da vršite u graničnom pojasu, ali i po dubini. Ono što je najvažnije jeste da je time poslata poruka švercerima, što je bilo više nego potrebno, a poslata je poruka i izbeglicama i migrantima da im je do sada bila ulivana lažna nada da će proći. Neće proći jer upravo zemlje koje su im krajnja destinacija ne žele da ih prime. To je nešto što ljudima jasno treba reći jer su bili manipulisani od mnogih – kako će ih svi dočekati raširenih ruku, samo, eto, da prođu tih par prepreka, da daju švercerima to para što imaju, pa će im biti ne znam kako dobro”, kaže Cucić.\nDa pooštrene mere protiv krijumčara, ali i za suzbijanje ilegalnog prelaska granice, tek treba da zažive smatra i Radoš Đurović, direktor Centra za zaštitu i pomoć tražiocima azila.\nOn je za lokalne medije izjavio da svako ko se plaši za život ima pravo da uđe u Srbiju bez vize i dokumenata, a da mogu biti vraćeni samo oni koji ilegalno ulaze u zemlju, hoće ilegalno da prođu kroz nju, a neće da traže azil.\n(Video: Izbeglice u štrajku glađu)\nMandatar za sastav nove vlade Aleksandar Vučić pre desetak dana je, opravdavajući nove bezbednosne mere na granicama, rekao da lica iz Avganistana i Pakistana nemaju nikakvu šansu da budu primljena u EU, a preko Srbije su došla do njenih granica.\nDa je nedostatak jedinstvenog rešenja od strane EU suštinski problem migrantske krize kazao je pre nekoliko dana tehnički ministar Aleksandar Vulin, dodavši da Srbija ne može da ispašta zato što Unija nije u stanju da ga nađe.\nSamo u prvih pet meseci u Srbiji je otkriveno više od 100.000 ilegalnih migranata.\nPolicijsko-vojni timovi na granicama ne znače da je granica Srbije za izbeglice hermetički zatvorena. I dalje ljudi ulaze, ali u mnogo manjem broju, kaže Sonja Tošković iz Beogradskog centra za ljudska prava. To, međutim, pojašnjava ona, nije efekat pojačanog nadzora granica nego sporazuma koji je Evropska unija sklopila sa Turskom.\nU međuvremenu, izbegli su kod Horgoša štrajkovali su šest dana glađu, apelujući na Mađarsku da otvori granice.\nSonja Bošković ukazuje na to da oni time nisu slali poruku Srbiji jer ona taj problem ne može da reši:\n“To su ljudi koji ovde ne traže međunarodnu zaštitu, odnosno, azil. Ono što Srbija za njih trenutno može da uradi jeste da im pruži urgentnu zdravstvenu pomoć i smeštaj u prihvatnim centrima. Problem je, međutim, u tome što mnogi od njih neće da idu u te centre, ne žele da se sklone sa granice jer hoće da uđu na teritoriju Mađarske, odnosno, Evropske unije, a na to odavde niko ne može da utiče”, kaže Bošković.\nPolicijski zvaničnici država Balkana još u februaru su postigli dogovor da će poštovati limit od 580 migranata dnevno, kojima će biti omogućen tranzit ka zemljama EU.\nU krugovima međunarodnih humanitaraca sve češće se čuje da Evropa polako ali sigurno potpuno zatvara granice za nevoljnike sa Bliskog i Srednjeg istoka koji ka njoj idu preko Balkana.


Kušner: Sever Kosova je odvojen od početka, nismo želeli da ponovo ratujemo - 20.02.2018, Sputnik Srbija\nBivši administrativni rukovodilac Unmika, Bernar Kušner izjavio je da je sever Kosova od početka odvojen i da nisu želeli da ponovo izbije rat. 20.02.2018, Sputnik Srbija\n10:28 20.02.2018 (Osveženo: 10:46 20.02.2018)\n© AFP 2021 / GEORGES GOBETBernar Kušner\nBernar Kušner je prištinskoj televiziji „Klan Kosova“ rekao da je njegova uloga bila da donese mir.\n„Sever Kosova je bio odvojen od početka, jer nismo želeli da preduzmemo borbene akcije koje bi vratile rat“, rekao je Kušner.\n„To je područje koje se nalazilo u geografiji Kosova, i uspeli smo da imamo mogućnost da obilazimo tri područja na severu. Nisam došao ovde radi rata, jedan od uspeha Ujedinjenih nacija je što više nije bilo rata“, rekao je bivši šef Unmika.\nPrisećajući se dolaska na Kosovo 1999. godine, naveo je da ga najviše pogađa masakr počinjen nad seljanima.\n„Još uvek plačem kad se setim tog vremena, masakr seljana, bila je bolna realnost koja me je puno pogodila“, rekao je Kušner.\nObilazio je u to vreme, kaže, i srpske kuće u Prištini, zajedno Hašimom Tačijem, gde je video žene koje su bile napadnute i silovane.


Opštinski parlament: O izbeglicama i migrantima nakon konsultacija -\nOpštinski parlament: O izbeglicama i migrantima nakon konsultacija\n13.04.2017. Редакција Политика Остави коментар\nPrva tačka današnje sednice o kojoj je trebalo da se izjasne odbornici Skupštine opštine Aleksinac, a koja se tiče lokalnog akcionog plana za unapređenje položaja izbeglih, interno raseljenih, povratnika po osnovu Sporazuma o readmisiji, kao i tražioca azila i migranata u potebi bez utvrđenog statusa u opštini Aleksinac za period od 2017. do 2020. godine, povučena je sa dnevnog reda. Kako se navodi u obrazloženju, nakon što je Skupštinska služba upoznala Savet za upravljanje migracijama, na čijem je čelu predsednik opštine Nenad Stanković, sa peticijom građana i podnetim amandmanima kojima se traži da se iz dokumenta izbrišu reči migranti i tražioci azila, Savet je predložio povlačenje tačke kako bi se sa Komesarijatom za izbeglice i resornim ministarstvom obavile dodatne konsultacije. Nakon stručnog mišljenja ovih službi Savet će se izjasniti da li dokument treba menjati, dopuniti i u kom obliku treba da bude usvojen. Po mišljenju odbornika DS-a Bobana Ranđelovića ovako sastavljen plan povlači mogućnost osnivanja centra za migrante u Aleksincu.\nPredstavljajući aktivnosti između dve sednice predsednik opštine Nenad Stanković istakao je da su dva turska privrednika pokazala interesovanje da investiraju u opštini Aleksinac, ali da za sada nije bilo konkretnih dogovora. Predsednik je naglasio da se radi o prvirednim subjektima koji zapošljavaju hiljadu i više ljudi. Kako je rekao, ako dogovor sa njima bude postignut i kada kompanija Gramer zaposli još 450 ljudi, kako je planirano novim projektom, to će znatno doprineti smanjenju nezaposlenosti u opštini.\nNakon Stankovićevog izlaganja povela se diskusija o domaćem investitoru kompaniji Monikom, koja je prema rečima odbornika DSS-a Ivana Dimića navodno bespravno ogradila deo opštinskog zemljišta. Ranđelović i Dimić postavili su pitanje zbog čega do sada ništa nije urađeno po tom pitanju, što je izazvalo dugu i oštru diskusiju odbornika. U polemiku se uključio i odbornik SNS-a Miroljub Veljković postavivši pitanje opoziciji da se izjasni šta konkretno traži i da li zahtevaju rušenje ograde koju je postavila kompanija Monikom, što bi, po njegovim rečima, moglo imati negativne posledice. Randjelović je objasnio da u svakom slučaju zakon mora biti ispoštovan i ako je nešto urađeno nelegalno onda mora podleći sankcijama. Predsednik Nenad Stanković još jednom je istakao da ne postoji institucija poklanjanja opštinskog zemljišta, te da kompaniji Monikom ono nije dato na korišćenje.\nNa današnjoj sednici odbornici su usvojili predlog odluke o načinu i postupku imenovanja direktora javnih preduzeća. I ova tačka dnevnog reda bila je povod duže diskusije, u kojoj su predstavnici opozicije ukazali da je dokument nepotpun i da ostavlja prostor zloupotrebama. Odbornik Ivan Dimić dao je primedbu da su za članove komisije koja odlučuje o imenovanjima direktora postavljeni nekompetentni ljudi, koji nemaju potrebno obrazovanje ni iskustvo da bi donosili takve odluke. Njegov kolega Ranđelović zamerio je što u dokumentu nije definisana potrebna struka kandidata, već se samo navodi da je neophodno visoko obrazovanje i radno iskustvo, što omogućuje da funkciju direktora obavlja svako ko ispunjava ove opšte kriterijume. Odbornici su usvojili i predloge odluka o sprovođenju javnih konkursa za izbor direktora preduzeća „Vodovod i kanlizacija“, „Komunalne usluge“ i „Preduzeća za puteve“.\nNa današnjoj sednici većinom glasova usvojen je i predlog odluke o pijacama. Po ovoj odluci pijacama u Aleksincu i Žitkovcu upravljaće Javno komunalno preduzeće Komunalne usluge, a u Kormanu, Tešici i na Aleksinačkom Rudniku mesne zajednice. I ova odluka naišla je na kritiku opozicije, tačnije odbornika Ranđelovića, koji je zatražio da se na poslednje tri pijace ili zabrani prodaja kvarljive robe ili da se obezbede adekvatni higijenski uslovi.\nSkupština opštine Aleksinac je do kraja zasedanja dala saglasnost na izbor pojedinih članova nadzornog odbora u nekoliko javnih preduzeća i ustanova. Takođe, opštinski parlament imenovao je za novog direktora Opštinske organizacije za turizam i sport Milenu Maksimović, koja je na čelu ove ustanove bila i u ranijem periodu, odnosno do njenog nedavnog vraćanje u Opštinsku upravu. Na čelu Gradskog pozorišta Teatar 91 i dalje će biti aktuelna direktorka Milena Rašić, koju je skupština ponovo imenovala na ovu funkciju.\nPrevious Post:Godišnjica „Noćne straže“\nNext Post:Jednodnevni boravak u Makedoniji: Mir važniji od politike, kako ga očuvati


Književno veče sa Milenom Marković - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Kultura Književno veče sa Milenom Marković\nKnjiževno veče sa Milenom Marković\nKnjiževni susret sa poznatom umetnicom novije generacije Milenom Marković biće upriličen u petak 22. novembra u Galeriji „Krug“ Gradskog pozorišta Bečej.\n„Drame, pesme“, te dve reči organizator odabrao je da opiše i najavi ovaj skup, gde će Markovićeva predstaviti svoju bogatu karijeru scenaristkinje, dramskog pisca i pesnikinje. Dela Milene Marković obišla su nekoliko zemalja Evrope, objavljivana su u specijalizovanim evropskim časopisima, poput drama „ Šine“, u nemačkom pozorišnom časopisu „Teater hojte“. Druženje sa višestruko nagrađivanom autorkom, kako na domaćim, tako i na inostranim festivalima, možda najpoznatijom i prepoznatljivom prema drami „Paviljoni“, počinje u 18 sati.


Francuska neće isključiti Huavej iz razvoja 5G mreže • RTK\nFrancuska neće isključiti Huavej iz razvoja 5G mreže\nFrancuska neće slediti Sjedinjene Države i isključiti kineski Huavej iz razvoja svoje 5G mreže nove generacije, ali imaće ovlašćenje da proverava sve proizvođače opreme zbog bilo kakve potencijalne pretnje po bezbednost, izjavila je danas zamenica francuskog ministra ekonomije Anjes Panije-Runaše.\n„Ne ciljamo na jednog proizvođača opreme. Nema isključenja“, rekla je Panije-Runaše za televiziju BFM, a prenosi agencija Rojters.\n„Huavej ima 25 odsto tržišnog udela, a tu su i Nokija i Erikson. Samsung još nije aktivan u Francuskoj, ali ga interesuje 5G“, navela je zamenica ministra, i dodala da vlada u Parizu neće isključiti nikoga.\n„Ne sledimo stavove Sjedinjenih Država“, poručila je Panije-Runaše.\nRojters navodi da će telekomunikacioni operateri u Francuskoj morati da traže dozvolu od premijera za svoje 5G mrežne projekte, i podseća da je francuski telekomunikacioni regulator Arkep započeo prošlog četvrtka dugo očekivanu prodaju spektra frekvenci za 5G.


Dom naroda FBiH o zakonu za jednostavnije dobijanje dokumenata - Klix.ba\nDom naroda FBiH o zakonu za jednostavnije dobijanje dokumenata\n8.12.2011. u 18:23\nPredsjedavajuća Doma naroda Parlamenta Federacije BiH Karolina Pavlović prekinula je današnju sjednicu tog doma u Sarajevu nakon što je obavljena delegatska rasprava o više zakona te najavila da će termin nastavka, u kojem će biti obavljeno i glasanje, naknadno biti saopćen.\nRazmotren je Prijedlog zakona o matičnim knjigama, kojim će, kako je najavljeno iz Vlade Federacije BiH, biti stvorene pretpostavke za bolju sigurnost i zaštitu ličnih podataka.\nGrađanima Federacije ovaj zakon će omogućiti jednostavnije, kvalitetnije i jeftinije dobijanje usluge kad su u pitanju njihovi osobni dokumenti.\nIzvodi iz matičnih knjiga imat će neograničen rok važenja, predviđeno je, te je uvažen amandman delegatskog kluba Hrvata da u podacima iz matičnih knjiga bude navedena i nacionalna pripadnost podnositelja zahtjeva ako on to traži.\nDom naroda je obavio danas raspravu i o Prijedlogu zakona o izmjenama i dopunama Zakona o državnoj službi Federacije BiH, tekstu koji nalaže da bolonjski diplomci mogu aplicirati na konkursima za poslove iz državne službe, što dosad nisu mogli jer aktuelni zakon ne poznaje kategoriju bolonjskog obrazovanog procesa.\nRasprava je danas obavljena i o izmjeni Zakona o izvršnom postupku FBiH, predlagača Kluba delegata bošnjačkog naroda.\nIzmjene su neophodne jer je u toku izrada budžeta Federacije BiH, kantona, gradova i općina za narednu godinu, pa bi zbog važećih zakonskih odredbi moglo doći do ugrožavanja normalnog funkcioniranja svih nivoa vlasti, obrazložio je predlagač.\nZato je zatražio da iz važećeg zakona budu povučene odredbe koje nalažu obavezu Federacije, kantona, općina i gradova da u budžetima planiraju najmanje pet posto od cjelokupnog iznosa za izmirenje obaveza koje nastaju na osnovu izvršnih sudskih rješenja.\nKlub Bošnjaka predložio je umjesto toga da iznos budžetskog novca za ove namjene bude određivan u skladu s mogućnostima spomenutih nivoa vlasti.


Briga o roditeljima na daljinu (3): Nove tehnologije - Penzin\nPočetna Magazin Godine Briga o roditeljima na daljinu (3): Nove tehnologije\nGeneracija bejbibumera dobrim delom već koristi internet za video pozive ili elektronsku poštu (e-mejlove), kako bi ostala u kontaktu sa ostarelim roditeljima, kaže profesor sociologije Duejn Mača, sa Sijena koledža u Njujorku.\nTekstovi o nadzoru senzorima i kamerama na sajtu Penzina\nPenzinov album fotografija Nove ideje za novo doba\nOn preporučuje, na primer, osnivanje Fejzbuk ili Gugl Plus grupe koja bi uključila decu, roditelje, unuke, rođake, prijatelje, itd. Tako bi nastala prava mreža za podršku i pomoć, a on ističe da, što je veći broj onih koji su upućeni u dnevne navike starijih članova porodice i zajednice, pre će biti primećena svaka promena koja zahteva reakciju (demencija, na primer – prim. Penzin).\nTamar Šovali preporučuje i korišćenje odgovarajućih aplikacija, kao što je, na primer Reunion Care, koja čuva sve zdravstvene informacije osobe na jednom mestu, kao i kontakte lekara.\nTakođe, mogu pomoći i sistemi za nadzor (kamere, senzori) koji bi pratili kretanje starih i eventualne posete. Postoje i bežične narukvice za merenje pritiska, kao i elektronske kutije za lekove koje koje prate da li su stari uzeli svoje redovne prepisane doze.\nNa tržištu SAD čak postoje i specijalne brave koje se otvaraju samo određenim osobama u određenom (zakazanom i unapred poznatom) vremenskom intervalu kako bi se bezbednost starijih u svojim stanovima podigla na viši nivo.\n– Na primer, ako negovatelji dolaze utorkom i četvrtkom, oni će dobiti šifru koja samo tim danima, u dato vreme, može da otvori bravu. Paralelno, kamere sa senzorima pokreta mogu da vas obaveste da li je negovatelj došao i otišao u očekivano vreme – pojašnjava Gojerova.\nTags:bejbibumeribrigadecadom za starekomšiluklekovinegapomoćposećivanje roditeljaposleratna generacijaroditeljistanovanjestarački domstaranjetehnologijaterapija